1 Korintho 12 - Holy Bible [Luo Bible 2015] - (1Kor 12)\n1 Korintho 12\nKoro owetena, adwaro ni mondo ubed ka ung’eyo adiera man kuom mich ma Roho chiwo.\nUng’eyo ni kane pok uyie kuom Kristo, ne iterou ir nyiseche manono mamomni, mi ulal.\nMano emomiyo adwaro nyisou mondo ung’e ni, onge ng’ama nigi Roho mar Nyasaye manyalo wacho ni, “Okuong’ Yesu”. To bende onge ng’ama nyalo wacho ni, “Yesu en Ruoth” mak mana ka en gi Roho Maler.\nNitie mich mag Roho mopogore opogore, to Roho achiel ema chiwogi.\nBende nitie tije mopogore opogore, to Ruoth achiel ema itiyone.\nNitie yore mopogore opogore ma teko Nyasaye tiyoe kuom ji, to Nyasaye achiel ema tiyo e yorego duto.\nNg’ato ka ng’ato yudo mich ma Roho chiwo e yo mopogore opogore mondo otigo tich maber.\nNg’at moro omi rieko mar wuoyo, kuom teko mar Roho. Machielo omi teko mar puonjo weche matut, kuom teko mar Roho nogono.\nTo Roho achielno miyo ng’at moro yie, to machielo to omiyo teko mar chango ji.\nTo mago duto gin mana tich mar Roho achiel. Opogo michgo ni ng’ato ka ng’ato kaka ohero.\nKristo en kaka ringruok achiel man gi fuonni mang’eny. To kata obedo ni en gi fuonni mang’eny kamano, to en mana ringruok achiel.\nRingruok ok olos mana gi fuoni achiel kende, to olose gi fuonni mang’eny.\nKata ka da bed ni tielo nyalo wacho ni, “Ok an lwedo, omiyo ok an mar ringruok”, to pod en mana mar ringruok.\nBende kata da bed ni it nyalo wacho ni, “Ok an wang’, omiyo ok an mar ringruok”, to pod en mana mar ringruok.\nKa da ringruok duto bed mana wang’, to ere kaka dowinj wach? Kata da bed mana it kende, ere kaka dong’ue gik moko?\nTo Nyasaye noketo fuonni duto achiel ka achiel e ringruok mana kaka noneno ni ber.\nKa da giduto gibed mana fuoni achiel kende, to ringruok dobetie nadi?\nTo wang’eyo ni nitie fuonni mang’eny, to giloso mana ringruok achiel.\nKuom mano wang’ ok nyal wacho ni lwedo ni, “Aonge kodi gi tich.” Kamano wich bende ok nyal wacho ni tielo ni, “Aonge kodi gi tich”.\nOoyo, mano ok kamano, to fuonni manenore ni nyap, ema dwarore moloyo,\nkendo mago manenore ni onge gi duong’ ema wamiyo duong’ moloyo. Kamano fuondwa ma ok long’o wageng’o maber moloyo,\nto fuondwa manenore mabeyo to ok dwar geng’o kamano. Nyasaye oseloso ringruok kaachiel komiyo fuonni mochando duong’ bedo gi duong’ moloyo,\nmondo ringruok kik pogre, to fuonni duto obed ka konyore kaachiel.\nKa fuonni achiel lit, to fuoni duto lit, kendo ka fuonni achiel omi duong’, to fuoni duto bedo mamor kaachiel kode.\nEmomiyo un duto un ringre Kristo, kendo ng’ato ka ng’ato en fuonni mar ringruokno.\nUparo ni giduto gin joote koso? Kata ni giduto gin johul wach? Koso giduto gin jopuonj? Giduto gin gi teko mar timo honni?\nKoso giduto gin gi teko mar chango ji? Giduto gidhumo dhok mayoreyore? Koso giduto giloko tiend weche midhumogo?\nOoyo! To kata kamano, mich madongo moloyo ema mondo uket chunyu uyudi. To nitie yo moro moloyo ma adwaro nyisou.\n1 Korintho 12:1\n1 Korintho 12:2\n1 Korintho 12:3\n1 Korintho 12:4\n1 Korintho 12:5\n1 Korintho 12:6\n1 Korintho 12:7\n1 Korintho 12:8\n1 Korintho 12:9\n1 Korintho 12:11\n1 Korintho 12:12\n1 Korintho 12:14\n1 Korintho 12:15\n1 Korintho 12:16\n1 Korintho 12:17\n1 Korintho 12:18\n1 Korintho 12:19\n1 Korintho 12:20\n1 Korintho 12:21\n1 Korintho 12:22\n1 Korintho 12:24\n1 Korintho 12:25\n1 Korintho 12:26\n1 Korintho 12:27\n1 Korintho 12:29\n1 Korintho 12:30\n1 Korintho 12:31


Chenro mar Chokruok mar Ngimawa kod Tijwa ma Februar 1-7, 2016\nWer 13 kod Lamo\n“Nehemia Nohero Lamo Madier”: (Dak. 10)\n[Tug vidio mar Weche Michakogo Bug Nehemia.]\nNeh 1:11–2:3—Nehemia ne yudo mor kuom siro lamo madier (w06-SW 2/1 9 par. 7)\nNeh 4:14—Nehemia ne oloyo akwede ma ne oa kuom joma ne kwedo lamo madier nikech ne oketo pache kuom tij Jehova (w06-SW 2/1 10 par. 4)\nNeh 1:1; 2:1—Ang’o momiyo wanyalo wacho ni higa mar “piero ariyo” miwuoyoe e Nehemia 1:1 nochak kwan karachiel gi higa mar “piero ariyo” miwuoyoe e Nehemia 2:1? (w06-SW 2/1 8 par. 5)\nNeh 4:17, 18—Ere kaka ng’ato ne nyalo timo tich mar gedo kotiyo mana gi lwete achiel kende e kinde ma ne igero Jerusalem? (w06-SW 2/1 9 par. 1)\nSomo mar Muma: Neh 3:1-14 (Dak. 4 kata matin ne mano)\nIko Weche Mwabiro Tiyogo e Tij Lendo Dweni: (Dak. 15) Wuoyo. Tug ne jowinjo moro ka moro kuom vidio ma nigi weche mwanyalo chako wuoyogo gi ji, kae to uwuo e wi weche madongo. Wuo kuom kaka jalendono oketo mise maber ne limbe ma luwo. Jiw jolendo mondo gindik weche ma gichano tiyogo sama gilendo.\nTim Chenro Sani Mondo Ibed Painia Makonyo e Dwe mar Mach Kata April: (Dak. 15) Wuoyo. Nonuru weche madongo e sula ma wacho ni, “Bed gi Chuny Mopong’ gi Mor e Kinde Rapar!” (km 2/14 2) Jiw gimomiyo dwarore ni watim chenro chon. (Nge 21:5) Wuo kipenjo jolendo ariyo ma nobedo jopainia makonyo e kinde mokalo. Pek mage ma ne nyaka gilo mondo gibed jopainia? Gueth mage ma ne giyudo?\nPuonjruok Muma e Kanyakla: ia sula 8 par. 1-16 (Dak. 30)\nWer 24 kod Lamo\nNgimawa kod Tijwa Kaka Jokristo Chenro mar Februar 1-7, 2016


3 Johana 1 - Holy Bible [Luo Bible 2015] - (3Joh 1)\n3 Johana 1\nAn jaduong’, andikoni in Gayo, osiepna ma ahero gi hera maradier.\nOsiepna, akwayo Nyasaye ni mondo idhi maber e yore duto, kendo ibed mangima e ringri mana kaka ang’eyo ni ingima e chunyi bende.\nNe abedo mamor ahinya kane owete moko obiro, mowacho kaka isiko kuom adiera, kendo kaka iwuotho e ngima mar adiera.\nOnge gima miya mor moloyo ka awinjo ni nyithinda wuotho e adiera.\nOsiepna, in jaadiera kuom gimoro amora mitimo ni owete, kata ka gin joma welo.\nGisewuoyo kuom heranino e nyim kanyakla mar jo-Kristo man ka. Yie ikonygi e wuodhgi, kikowogi e yo malong’o ni Nyasaye mwatiyone,\nnimar ne giwuok gidhi e tich Kristo, ma ok giyie kawo kony moro amora kuom joma ok oyie.\nOmiyo wan jo-Kristo onego wakony joma kamago mondo wanywak kodgi tich mar lando adiera.\nNe andiko ni jo-Kristo muchokorugo, to Diotrefe, madwaro bet jatendgi, notamore winjo gima wawacho.\nOmiyo ka abiro to anael gik ma otimo e lela, kaka ohangowa gi weche mamono maricho. To ewi mago duto, otamore rwako owete bende, to ok mano kende, to bende otamo joma dwaro timo kamano e kanyakla mar jo-Kristo.\nJi duto wuoyo maber kuom Demetrio. Adiera lilo ema wachore kuome. Wan bende wayie ni timbene beyo kendo ing’eyo ni gima wawacho en adier.\nAn gi weche mathoth ma adwaro nyisi, to kata kamano ok adwar ndikogi e barua.\nTo ageno ni abiro neni machiegni mondo walos wang’ gi wang’.\nKue obed kodi. Osiepewa duto omosi. In bende mosnwa osiepewa achiel achiel.\n3 Johana 1:1\n3 Johana 1:3\n3 Johana 1:4\n3 Johana 1:5\n3 Johana 1:6\n3 Johana 1:7\n3 Johana 1:8\n3 Johana 1:9\n3 Johana 1:10\n3 Johana 1:12\n3 Johana 1:13\n3 Johana 1:14\n3 Johana 1:15\n3 Johana 1 / 3Joh 1


Emomiyo owetewa, chung’uru matek. Makuru puonj mane wapuonjou gi dhowa kod barupewa.\nkendo kupuonjogi rito weche duto masenyisou. To winjuru! An kodu ndalo duto nyaka giko piny.”


Dibed ni ne in misumba kane Nyasaye oluongi? Kik mano chandi, makmana kapo ni inyalo yudo yor bedo thuolo, to tim kamano moloyo.\n1 Petro 2:16-18\n Daguru ka joma ni thuolo, to kik uti gi thuolo ma un-go obed gima uumogo richou, daguru kaka jotich Nyasaye. Chiwuru luor mowinjore ne ji duto. Heruru jowete duto mowar. Luoruru Nyasaye. Miuru ruoth mar piny luor. To un wasumbini winjuru ruodhiu kendo migiuru luor. Kik uluor mana ruodhi mabeyo ma ok kwiny kodu, to luoruru koda mago makwiny kodu.\ngi jochode, kod chwo ma terore gi chwo wetegi gi joma timo ohand wasumbini gi jo-miriambo, kod joma kwongʼore kariambo chutho mondo gigweny adiera. Adier chik oket ne gimoro amora makedo gi puonj mar adier.\n1 Timotheo 6:1\nJi duto manie tich mar misumba onego omi jotendgi luor mowinjore kodgi mondo nying Nyasaye kod puonj mwapuonjo kik yany.\nUn, wasumbini, luoruru ruodhiu mag pinyni e weche duto kendo kik utim kamano mana sa ma gichungʼ butu ka gingʼiyou kutiyo, ka gima udwaro morogi, to timuru kamano gi chuny ma thuolo kendo kuluoro Ruoth.\nUn ruodhi mag pinyni, daguru gi wasumbini magu kuritogi maber kendo mowinjore nikech ungʼeyo ni un bende un gi Ruodhu e polo.\nRapar mar Chik 23:15\nKa misumba obiro mopondo iru kik udwoke ne ruodhe.\nRapar mar Chik 24:7\nKa ngʼato oyudi ka mako ja-Israel wadgi moketo obedo misumbane kata ongʼiewe gi ngʼato, ngʼat motimo kamano nyaka tho. Nyaka ugol tim marachno e dieru.\n Wasumbini, winjuru ruodhiu mondikou e piny-ka kumiyogi duongʼ gi luor, kendo kutiyo gi chuny ma thuolo, mana ka gima uwinjo Kristo. Kik uwinjgi mana mondo umor wangʼ-gi seche ma ginenou, to mana ka wasumb Kristo, timuru dwaro Nyasaye koa e chunyu. Tiuru gi chunyu duto, mana ka gima utiyo ni Ruoth, to ok ni dhano, nikech ungʼeyo ni Ruoth biro chulo ngʼato ka ngʼato kuom gimoro amora maber ma ngʼato timo, bed ni en misumba kata ngʼama ni thuolo. Un Ruodhi timneuru wasumbiniu machalre. Kik ubwog-gi, nikech ungʼeyo ni Ruoth motelonegi, kaachiel kodu ni e polo, kendo ok odew wangʼ ngʼato.\n“Ka ingʼiewo ja-Hibrania ma misumba, to enotini kuom higni auchiel. To e higa mar abiriyo, enobed thuolo, ka ok ochulo gimoro.\n “Ka ngʼato ouso nyare kaka misumba, to ok noweye obed thuolo kaka iweyo misumba madichwo. To ka ruoth mongʼieweno chunye ok mor kode; to ruodheno noweye mondo oware. Oonge gi thuolo mar use ne jopinje mamoko, nikech oseketho singruokne kode. Ka oyiere ni wuode, to nyaka omiye duongʼ kaka nyare. Ka wuowino onywomo dhako machielo, to nyaka omi dhako mokwongo chiemo, lewni kendo nyaka obed kode e achiel. To ka ok ochiwone gik moko adekgi, to dhakono, ni thuolo mar dhi, maonge chudo moro amora mar pesa. “Ngʼato angʼata mogoyo ngʼato kendo onego to adier nyaka negi. To kata kamano, ka gima otimono obothne, ma en dwach Nyasaye mondo mi otimre; to Nyasaye nomiye kar tony moseikone. To ka ngʼato ochano kendo onego ngʼat machielo kuom wangʼ teko, to goleuru oko mabor gi kar kendona mar misango kendo negeuru. “Ngʼato angʼata ma omonjo wuon kata min nyaka negi. “Ngʼato angʼata mokawo nyawadgi githuon mi omiye ngʼat machielo kuom chudo kata bed ni pod opande e kindeno moyude gi ngʼatno, to nyaka nege. “Ngʼato angʼata ma okwongʼo wuon kata min nyaka negi. “Ka chwo gore kendo achiel kuomgi ogoyo nyawadgi gi kidi kata gi adhongʼ to ok otho, to obedo mana matuo kosiko e pien, to ngʼatno mane ogocho ok nomok e wachno ka machielono ochungo mi owuotho oko gi ludhe; to kata kamano, nyaka ochul ngʼat mohinyoreno kuom thuolone mokethore kendo one ni ochango chutho. “Ka ngʼato ogoyo dichwo kata dhako ma misumba gi luth kendo misumbano otho kaluwore gi gochono, nyaka kume. To ok enokume ka misumbano ochungo oa malo bangʼ ndalo achiel kata ariyo, nimar misumbano en mwandune. “Ka chwo magore ogoyo dhako man-gi ich kendo onywol ka kinde nywol pok ochopo to onge hinyruok moro malich, ngʼat motimo marachno nyaka gol chudo moro amora ma chwor dhakono okwayo kendo jangʼad bura oyiego. To ka nitie hinyruok marach to nyaka ukaw ngima kar ngima kendo wangʼ kar wangʼ, kendo lak kar lak, kendo lwedo kar lwedo kendo tielo kar tielo, del mowangʼ kar del mowangʼ kendo adhola kar adhola, kendo kama ogwar kar kama ogwar. “Ka ngʼato ogoyo wangʼ misumba madichwo kata madhako ma wangʼeno okethore, to nyaka owene misumbaneno thuolo kaka chudo mar wangʼeno. Kendo ka omuko lak misumba madichwo kata madhako, to nyaka owene misumbaneno thuolo kaka chudo mar lakeno. “Ka rwath ochwoyo dichwo kata dhako monego, rwadhno nyaka go gi kite ma tho, kendo ringe kik cham. To wuon rwadhno wachno ok nomake. To kata kamano, ka rwadhno osebedo gi kido mar chwopo kendo wuon-gi osesiem to ok osetweye e dipo mi onego dichwo kata dhako, rwadhno nyaka go gi kite kendo wuon-gi bende nyaka negi. Kata kamano, ka buch tho oloki, moketne chudo, to nyaka ochul nengo moro amora moketne mondo oresgo ngimane. Chik achielno ema nyaka tigo ka rwadh ochwowo nyathi ma wuowi kata ma nyako Ka rwath ochwowo dichwo kata dhako ma misumba, to wuon rwadhno nyaka chul ruodh misumbano fedha ma pekne romo nus kilo, kendo rwadhno nyaka negi.\nKristo nogonyowa mondo wabed joma ni thuolo. Omiyo chungʼuru motegno, kendo kik uyie tingʼ mapek kurwako jok mar wasumbini kendo.\n“Ngʼato angʼata mokawo nyawadgi githuon mi omiye ngʼat machielo kuom chudo kata bed ni pod opande e kindeno moyude gi ngʼatno, to nyaka nege.\n“Roho mar Jehova Nyasaye ni kuoma, nikech osewira moyiera, mondo ayal Injili ne joma odhier. Oseora mondo aland ne joma otwe ni gin thuolo, kendo ni muofni ni oyaw wengegi, ne joma isando ni ogonygi,\nok kaka misumba to kaka owadu migeno ma en ngʼat moloyo misumba. En ohala ne an, to angʼeyo ni en ohala moloyo ne in bende, ok mana kaka ngʼato angʼata, to kaka owadu kuom Ruoth.\nNgʼat mathiro jochan mondo mwandune omedre kod ngʼat machiwo mich ne jomoko biro bedo jochan.\n Puonj wasumbini mondo owinj ruodhi mag-gi e weche duto, kendo gitem timonegi mana gik malongʼo ma ok gidwokore kodgi, kata kik gikwal gigegi, to ginyisre ni gin joma inyalo geno e weche duto mondo omi e yore duto gimi puonj mar Nyasaye Jawarwa oywa ji.\n “Jatijno mongʼeyo dwaro mar ruodhe to ok otem timo gima ruodhe dwaro nochwad mangʼeny. To mano ma ok ongʼeyo to otimo gik mowinjore gi kum, to nochwad manok. Ngʼato ka ngʼato ma osemi mangʼeny nodwar kuome gik mangʼeny, to jal ma osemi mangʼeny mondo oriti, enopenje mangʼeny moloyo.\n “Ka ngʼato ogoyo dichwo kata dhako ma misumba gi luth kendo misumbano otho kaluwore gi gochono, nyaka kume. To ok enokume ka misumbano ochungo oa malo bangʼ ndalo achiel kata ariyo, nimar misumbano en mwandune. “Ka chwo magore ogoyo dhako man-gi ich kendo onywol ka kinde nywol pok ochopo to onge hinyruok moro malich, ngʼat motimo marachno nyaka gol chudo moro amora ma chwor dhakono okwayo kendo jangʼad bura oyiego. To ka nitie hinyruok marach to nyaka ukaw ngima kar ngima kendo wangʼ kar wangʼ, kendo lak kar lak, kendo lwedo kar lwedo kendo tielo kar tielo, del mowangʼ kar del mowangʼ kendo adhola kar adhola, kendo kama ogwar kar kama ogwar. “Ka ngʼato ogoyo wangʼ misumba madichwo kata madhako ma wangʼeno okethore, to nyaka owene misumbaneno thuolo kaka chudo mar wangʼeno. Kendo ka omuko lak misumba madichwo kata madhako, to nyaka owene misumbaneno thuolo kaka chudo mar lakeno.\nRapar mar Chik 23:15-16\n Ka misumba obiro mopondo iru kik udwoke ne ruodhe. Yie mondo odak kama ohero e dieru kata e miechu. Kik ukete e tij achune.\n1 Timotheo 6:1-2\n Ji duto manie tich mar misumba onego omi jotendgi luor mowinjore kodgi mondo nying Nyasaye kod puonj mwapuonjo kik yany. Jogo man-gi ruodhi moyie kuom Kristo kik nyisgi achaya moro amora nikech gin jowete kuom Kristo. Kar timo kamano to owinjore gitinegi maber moloyo, nikech jogo mayudo ohala e tichgi gin owete kuom Kristo ma gihero. Magi e gik manyaka ipuonj ji kijiwogi matek.\nTim jo-Lawi 25:44-46\n Wasumbini magu machwo kata mamon, unyalo mana ngʼiewo koa ir ogendini mukiewogo. To bende un gi thuolo mar ngʼiewo nyithind jodak manie dieru, kaachiel gi joma ginywolo e dieru, makoro ginibed mwandu magu uwegi, Bangʼ ka usetho to unuwegi ni yawuotu kaka girkeni kendo ginibed wasumbini mag-gi nyaka chiengʼ, makmana ni jo-Israel weteu to kik usandi.\n “Ka ingʼiewo ja-Hibrania ma misumba, to enotini kuom higni auchiel. To e higa mar abiriyo, enobed thuolo, ka ok ochulo gimoro. Kane obiro kapok okendo, to nodog kende; to kane obiro ka osekendo, to nodog gi chiegeno. Ka ruodhe omiye dhako kendo onywolone yawuowi gi nyiri, dhakono kaachiel gi nyithinde nobed mwandu ruodhe kendo mana misumbano kende ema nobed thuolo. “To ka misumba owacho ni, ‘Ahero ruodha kod chiega gi nyithinda kendo ok adwar bedo thuolo,’ to ruodhe nyaka tere e nyim jongʼad bura. Notere e dhoot kata e siro mar dhoot kendo notuch ite gi riwi. Bangʼe obiro bedo misumbane nyaka chiengʼ. “Ka ngʼato ouso nyare kaka misumba, to ok noweye obed thuolo kaka iweyo misumba madichwo. To ka ruoth mongʼieweno chunye ok mor kode; to ruodheno noweye mondo oware. Oonge gi thuolo mar use ne jopinje mamoko, nikech oseketho singruokne kode. Ka oyiere ni wuode, to nyaka omiye duongʼ kaka nyare. Ka wuowino onywomo dhako machielo, to nyaka omi dhako mokwongo chiemo, lewni kendo nyaka obed kode e achiel. To ka ok ochiwone gik moko adekgi, to dhakono, ni thuolo mar dhi, maonge chudo moro amora mar pesa.\nRapar mar Chik 15:12-18\n Ka ja-Hibrania wadu madichwo kata madhako ochiwore mondo ingʼiewe kendo otini kuom higni auchiel, to e higa mar abiriyo nyaka iweye obed thuolo. Kendo ka iweye mondo odhi ka en thuolo, to kik igole odhi gi lwete nono. Kowe mabup gi chuny ma thuolo kimiye jamni, kar dino cham kod divai. Bedne mangʼwon kendo imiye kaluwore gi kaka Jehova Nyasaye ma Nyasachi osegwedhi. Paruru nine un wasumbini e piny Misri to Jehova Nyasaye ma Nyasachu noresou. Mano emomiyo amiyou chikni kawuono. Ka jatichni owacho niya, “Ok adwar weyi,” nikech oheri kod jo-dalani duto kendo owinjo maber ka odak kodu, to kaw riwi kendo ituchgo ite kiteno e dhoot mondo koro obed misumbani nyaka chiengʼ tim kamano bende nyaka ne jatichni madhako. Kik bedni matek weyo misumbani thuolo nimar higni auchiel mosebedo oromo chudo nyadiriyo maromre kod ngʼatno ma biro tiyoni ndalo. Kitimo kamano to Jehova Nyasaye ma Nyasachi nogwedh gik moko duto mitimo.\n “Magi e chike manyaka iketi e nyimgi. “Ka ingʼiewo ja-Hibrania ma misumba, to enotini kuom higni auchiel. To e higa mar abiriyo, enobed thuolo, ka ok ochulo gimoro. Kane obiro kapok okendo, to nodog kende; to kane obiro ka osekendo, to nodog gi chiegeno. Ka ruodhe omiye dhako kendo onywolone yawuowi gi nyiri, dhakono kaachiel gi nyithinde nobed mwandu ruodhe kendo mana misumbano kende ema nobed thuolo. “To ka misumba owacho ni, ‘Ahero ruodha kod chiega gi nyithinda kendo ok adwar bedo thuolo,’ to ruodhe nyaka tere e nyim jongʼad bura. Notere e dhoot kata e siro mar dhoot kendo notuch ite gi riwi. Bangʼe obiro bedo misumbane nyaka chiengʼ. “Ka ngʼato ouso nyare kaka misumba, to ok noweye obed thuolo kaka iweyo misumba madichwo. To ka ruoth mongʼieweno chunye ok mor kode; to ruodheno noweye mondo oware. Oonge gi thuolo mar use ne jopinje mamoko, nikech oseketho singruokne kode. Ka oyiere ni wuode, to nyaka omiye duongʼ kaka nyare. Ka wuowino onywomo dhako machielo, to nyaka omi dhako mokwongo chiemo, lewni kendo nyaka obed kode e achiel. To ka ok ochiwone gik moko adekgi, to dhakono, ni thuolo mar dhi, maonge chudo moro amora mar pesa. “Ngʼato angʼata mogoyo ngʼato kendo onego to adier nyaka negi. To kata kamano, ka gima otimono obothne, ma en dwach Nyasaye mondo mi otimre; to Nyasaye nomiye kar tony moseikone. To ka ngʼato ochano kendo onego ngʼat machielo kuom wangʼ teko, to goleuru oko mabor gi kar kendona mar misango kendo negeuru. “Ngʼato angʼata ma omonjo wuon kata min nyaka negi. “Ngʼato angʼata mokawo nyawadgi githuon mi omiye ngʼat machielo kuom chudo kata bed ni pod opande e kindeno moyude gi ngʼatno, to nyaka nege. “Ngʼato angʼata ma okwongʼo wuon kata min nyaka negi. “Ka chwo gore kendo achiel kuomgi ogoyo nyawadgi gi kidi kata gi adhongʼ to ok otho, to obedo mana matuo kosiko e pien, to ngʼatno mane ogocho ok nomok e wachno ka machielono ochungo mi owuotho oko gi ludhe; to kata kamano, nyaka ochul ngʼat mohinyoreno kuom thuolone mokethore kendo one ni ochango chutho. “Ka ngʼato ogoyo dichwo kata dhako ma misumba gi luth kendo misumbano otho kaluwore gi gochono, nyaka kume. To ok enokume ka misumbano ochungo oa malo bangʼ ndalo achiel kata ariyo, nimar misumbano en mwandune. “Ka chwo magore ogoyo dhako man-gi ich kendo onywol ka kinde nywol pok ochopo to onge hinyruok moro malich, ngʼat motimo marachno nyaka gol chudo moro amora ma chwor dhakono okwayo kendo jangʼad bura oyiego. To ka nitie hinyruok marach to nyaka ukaw ngima kar ngima kendo wangʼ kar wangʼ, kendo lak kar lak, kendo lwedo kar lwedo kendo tielo kar tielo, del mowangʼ kar del mowangʼ kendo adhola kar adhola, kendo kama ogwar kar kama ogwar. “Ka ngʼato ogoyo wangʼ misumba madichwo kata madhako ma wangʼeno okethore, to nyaka owene misumbaneno thuolo kaka chudo mar wangʼeno. Kendo ka omuko lak misumba madichwo kata madhako, to nyaka owene misumbaneno thuolo kaka chudo mar lakeno. “Ka rwath ochwoyo dichwo kata dhako monego, rwadhno nyaka go gi kite ma tho, kendo ringe kik cham. To wuon rwadhno wachno ok nomake. To kata kamano, ka rwadhno osebedo gi kido mar chwopo kendo wuon-gi osesiem to ok osetweye e dipo mi onego dichwo kata dhako, rwadhno nyaka go gi kite kendo wuon-gi bende nyaka negi. Kata kamano, ka buch tho oloki, moketne chudo, to nyaka ochul nengo moro amora moketne mondo oresgo ngimane. Chik achielno ema nyaka tigo ka rwadh ochwowo nyathi ma wuowi kata ma nyako Ka rwath ochwowo dichwo kata dhako ma misumba, to wuon rwadhno nyaka chul ruodh misumbano fedha ma pekne romo nus kilo, kendo rwadhno nyaka negi. “Ka ngʼato oelo dho bur kata okunyo moro kendo oweyo dhoge nono mi rwadh pur kata punda onyumoree, to wuon burno nyaka chul kuom lalno; kendo nyaka ochul wuon gigi kendo jamni mothogo nobed mage. “Ka rwadh ngʼato ohinyo rwadh ngʼat machielo mi otho, to ginius rwath mangimano kendo ginipog pesa kaachiel gi ring rwath mothono marom. To kata kamano, kane ongʼere ni rwadhno ne nigi kido mar chwopo, kendo wuon-gi ne osesiem to ne ok otweye, wuon-gi nyaka chul, chiayo kar chiayo kendo chiayo mothono nobed mare.\nTim jo-Lawi 25:1-55\n Jehova Nyasaye nowacho ne Musa ewi Got Sinai niya, Wuo gi jo-Israel kendo inyisgi ni: Ka gichopo e piny mabiro miyogi, to pinyno nyaka rit Sabato mar Jehova Nyasaye. Kuom higni auchiel oyienu pidho cham e puotheu, gi loso tiend yiendeu mag mzabibu kendo oyienu kayo chambu kendo pono olembeu. To kochopo higa mar abiriyo to puodho nyaka yud yweyo mar Sabato, ma en Sabato mar Jehova Nyasaye. E higano lowo nyaka yud yweyo ma kik upidh gimoro amora e puotheu mag cham gi mag mzabibu. E higano kik uka orowe kata kik upon mzabibu monyak kendgi e yien mane ok uloso, nikech en higa ma piny yweyoe. To gimoro amora ma piny nochiegnu e hik Sabato nobed mar chiembu, chiemb jotichu machwo gi mamon kaachiel gi jotichu mamoko, kod welo molimou kuma udakie kuom ndalo machwok, kendo nobed mar jambu gi le manie pinyu. Gimoro amora ma piny ochiego inyalo cham. Waluru Sabato abiriyo mag higni abiriyo nyadibiriyo, tiendeni higni piero angʼwen gochiko. Eka gouru turumbete kamoro amora e odiechiengʼ mar apar mar dwe mar abiriyo, kendo Odiechieng Pwodhruokno gouru turumbete e gwengeu duto. Waluru higa mar piero abich, kendo ugo milome e piny duto ni en higa ma joma otwe igonyo iweyogi gibedo thuolo. Enobed hiku mar mor; ngʼato ka ngʼato nodog thurgi ir joode kendo ir anywolane. Higa mar piero abichno nobednu uduto hik mor, kik upidhe cham, kendo kik ukaye orowe, kata kik uponie mzabibu monyak kende e yien mane ok uloso. Nimar en higa mar piero abich, kendo mosewalnu maler ni Jehova Nyasaye, nyaka ucham gik monyak e puothe. E higani mar piero abich nyaka ngʼato ka ngʼato odog thurgi. E higani ka ngʼato ongʼiewo lop wadgi to kik wuond moro bedie kindgi. Ka ingʼiewo lop wadu nyaka ikwan higni kochakore e higa mar piero abich mokadho. Nyaka oket nengo lopno mana maromre gi higni ma pod ibiro keyoe. Ka hignigo ngʼeny to nyaka imed nengo, to ka higni nok, to nyaka idwok nengo piny, nikech gima ingʼiewo kuome en mana cham mibiro kayo. Kik ngʼat maa nyawadgi, to luoruru Nyasachu. An e Jehova Nyasaye ma Nyasachu. Rituru buchena kendo une ni uluwo chikena, eka mondo udag gi kwe e pinyno. Mano eka lowo nochiegnu cham kendo nuchiem ma uyiengʼ mi unudagi gi kwe. Kapo upenjo niya, “Angʼo ma wabiro chamo e higa mar abiriyo ka ok wachwoyo, kata ka ok wakeyo?” To anadwoku kama: Anaolnu gweth mogundho e higa mar auchiel, kendo puotheu nochieg cham moromou chamo nyaka bangʼ higni adek. E kinde ma uchwoyo e higa mar aboro to unubed mana kapod uchamo cham machon nyaka chop ubed gi keyo e higa mar ochiko. Kik ngʼato usne wadgi lowo chuth, nikech lowo en mara, un to un mana joma amiyo lowo kaka wenda kendo jodak. E pinyu kamoro amora mudakie, nyaka uyie mondo puodho mane oseusi mondo owar. Ka wadu moro dhier omako ma ouso lope, to nyaka wadgi moro tem matek kendo owarne lopeno. To ka ngʼato onge gi watne manyalo warone lowo, to kata en owuon ndalo moyudo pesa onyalo ware, kendo enokwan chakre higni mane ouse lopeno, kendo chulo ngʼatno pesa moromo gi higni ma pod odongʼ nyaka chop higa mar mor, eka koro oyiene kawo lopno obed mare kendo. To ka ok onyal waro lopeno, to lopno nosik e lwet ngʼat mane ongʼiewocha nyaka chop higa mar piero abich. To kochopo higa mar morno to nowe lowo odogni wuon mare machon, kendo wuon-gi nokawe. Ka ngʼato oyie mi wadgi ongʼiewo ode mar dak manie dala mochiel motegno gi ohinga, to oyiene mana mar ware ka higa achiel pok orumo nyaka ne ngʼiewe. Higano mangima en gi thuolo mar ware. Ka ok oware ka higa pok orumo, to odno mantiere ei ohinga mochiel motegnono mar dala maduongʼ nosik mana kobedo mar ngʼat mane ongʼiewecha, kaachiel gi nyikwaye kod kothe duto nyaka chiengʼ. Kata kochopo higa mar piero abich to ok nodwoke e lwet wuon machon. To udi moger e mier ma ok ochiel gi ohinga nokwan mana kaka ikwano lowo. Ginto gin gik minyalo waro, maka ochopo higa mar piero abich to nyaka dwokgi e lwet wegi. Jo-Lawi nigi thuolo kinde duto mar waro utegi manie miechgi. Ka ja-Lawi moro ok owaro ode manie dalagi, to odni nyaka duogne e higa mar piero abich, nikech udi manie miech joka Lawi e mwandu kende ma gin godo e piny Israel. To puothe mag lek mag joka Lawi ok nyal usi, nikech mano en mwandugi nyaka chiengʼ. Ka ja-Israel wadu moro obedo modhier e dieru, to nyaka ukonye mana kaka ukonyo jadak kata wendo molimou kuma udakie kuom ndalo machwok mondo omi osik kodak kodu. Kik ukaw ohala moro amora kuome, to daguru kode kuluoro Nyasachu. Kik uhole pesa mondo uyudie ohala, kendo kik ukaw ohala kuom chiemo ma uhole. An e Jehova Nyasaye ma Nyasachu, mane ogolou e piny Misri momiyou piny Kanaan kendo mondo abed Nyasachu. Ka wadu odhier kendo ochiwore mondo ingʼiewe, to kik ikete otini ka misumba. To dag kode kaka jatich michulo kata kaka wendo modak kodi, kendo obiro tiyoni nyaka chop higa mar piero abich. Eka bangʼe noa iri en kaachiel gi nyithinde, kendo odogi ir joodgi owuon kendo e lop kwerene. Nikech jo-Israel gin wasumbiniga mane agolo an awuon e piny Misri, ok onego ngʼiewgi kaka wasumbini. Kik isand ja-Israel wadu kata matin, to iluor Nyasachi. Wasumbini magu machwo kata mamon, unyalo mana ngʼiewo koa ir ogendini mukiewogo. To bende un gi thuolo mar ngʼiewo nyithind jodak manie dieru, kaachiel gi joma ginywolo e dieru, makoro ginibed mwandu magu uwegi, Bangʼ ka usetho to unuwegi ni yawuotu kaka girkeni kendo ginibed wasumbini mag-gi nyaka chiengʼ, makmana ni jo-Israel weteu to kik usandi. Ka jadak moro manie dieru kata wendo oyudo mwandu mi obedo jamoko, to wadu moro to obedo modhier, mi ongʼiewe gi jadak modak e dieru kata anywola jadakno, to en giratiro mondo oware bangʼ ka osengʼiewe. Achiel kuom wedene nyalo ware. Ngʼatni nyalo bedo owad gi wuon, kata wuod wuon kata mana watne moro amora e anywolane. To en bende kobedo ja-mwandu to onyalo warore owuon. En kaachiel gi ngʼat mane ongʼieweno nyaka kwan kar romb higni chakre chiengʼ mane ongʼiewe nyaka chop higa mar piero abich. Pesa monego dwokne ngʼat mane ongʼieweno nyaka bed maromre gi pok ma dine ngʼatno ondikogo jatich kuom higni ma ngʼatno osetiyogo. To ka higni modongʼ ngʼeny, to noware gi chudo mamalo. To kodongʼ gi higni manok mondo ochop e higa mar piero abich, to noware gi chudo ma piny. Ngʼatni nyaka riti kaka jatich mondiki kendo ngʼat mane ongʼiewe ok oyiene mondo osande. Ka ngʼatno ok owar e achiel kuom yorego, to en kaachiel gi nyithinde noweye thuolo e higa mar piero abich, nikech jo-Israel gin wasumbini maga. Gin wasumbini maga mane agolo e piny Misri. An e Jehova Nyasaye ma Nyasachu.


Bible in one year - Luo Bible 2020 - March 17\n2. “In kaachiel gi jo-Israel dhi uked gi jo-Midian, eka bangʼe ibiro tho miluw bangʼ kwereni.”\n3. Omiyo Musa nowacho ne jo-Israel niya, “Yieruru jou moko mondo odhi oked gi jo-Midian kendo gitiek mirimb Jehova Nyasaye kuomgi.\n4. Goluru ji alufu achiel achiel (1,000) moa e dhoot ka dhoot mar Israel.”\n5. Omiyo ji alufu apar gariyo (12,000) noikore ne lweny, kowuok e dhout Israel duto ka gigolo ji alufu achiel achiel (1,000).\n6. Musa noorogi e lweny ji alufu achiel (1,000) e dhoot ka dhoot, ka gin gi Finehas wuod Eliazar, ma jadolo, mane otingʼo gik moa ei kama ler mar lemo kod turumbete michiwogo ranyisi.\n7. Negikedo gi Midian, mana kaka Jehova Nyasaye nochiko Musa, kendo neginego chwo duto.\n8. Moko kuom joma nonegi ne gin Evi, Rekem, Zur, Hur kod Reba mane gin ruodhi abich mag Midian. Bende neginego Balaam wuod Beor gi ligangla.\n9. Jo-Israel nomako mond jo-Midian kod nyithindo kendo ne giyako kweth mag jamni, dhok, kod gik moko duto mag jo-Midian.\n10. Ne giwangʼo miech jo-Midian mane gidakie, kaachiel gi kuondegi mag bworo.\n11. Negikawo gik moko duto ma oyaki kod mane ope, kaachiel gi ji kod jamni,\n12. kendo negikelo joma ne omaki, gik mane ope kod mane oyaki ne Musa gi Eliazar ma jadolo kod oganda jo-Israel e kargi mar bworo mantiere e pewe Moab, man but Jordan loka mar Jeriko.\n13. Musa gi Eliazar jadolo kod jotend oganda duto nodhi mondo orom kodgi e oko mar kambi.\n14. Musa nokecho gi jotend lweny duto; mago mane otelo ne migawo mar lweny mar alufe alufe kod mag miche miche mane odwogo koa e lweny.\n15. Nopenjogi niya, “Angʼo momiyo useyiene mon mondo obed mangima?”\n16. Gin e joma noluwo puonj Balaam kendo gin ema negimiyo oganda mar jo-Israel oweyo Jehova Nyasaye kuom gima notimore Peor, mane omiyo masira onego jo-Jehova Nyasaye.\n17. Omiyo neguru yawuowi duto. Kendo uneg dhako moro amora moseriwore gi dichwo,\n18. to uwe nyiri duto mapok ongʼeyo chwo.\n19. “Un duto ma usenego ngʼato angʼata kata mulo ngʼato angʼata motho nyaka ubed oko mar kambi kuom ndalo abiriyo. To e odiechiengʼ mar adek kod mar abiriyo nyaka upwodhru uwegi kendo upwodh jogo mumako.\n20. Pwodhuru lewni duto kaachiel gi gimoro amora molos gi pien, molos gi yie diel kata mago molos gi bao.”\n21. Eka Eliazar jadolo nowacho ne jolweny mane odhi e lweny niya, “Chik mane Jehova Nyasaye omiyo Musa ema:\n22. Gik machalo gi dhahabu, fedha, mula, nyinyo, chuma\n23. kod gimoro amora ma mach ok nyal wangʼo noleny e mach, eka enopwodhgi mi gibed maler. To bende nyaka luokgi gi pi mondo gibed maler. Omiyo gimoro amora ma mach ok nyal lenyo nyaka luok gi pigno.\n24. Kochopo odiechiengʼ mar abiriyo to ulwok lepu kendo ubiro bedo maler. Bangʼe unyalo biro e kambi.”\n26. “In gi Eliazar jadolo kod jotend anywola mag oganda nyaka kwan ji duto kod jamni mane ope.\n27. Nyaka upogi gik mane ope maromre ne joma nodhi e lweny kod joma nodongʼ.\n28. Kuom mago mopogne jolweny mano kedo, goluru ni Jehova Nyasaye achiel kuom mia abich bed ni gin ji, dhok, punde, rombe kata diek.\n29. Kawuru nus mar pokni kendo umi Eliazar jadolo kaka chiwo ne Jehova Nyasaye.\n30. Kuom nus mar pok jo-Israel kawuru achiel kuom piero abich, bed ni gin ji, dhok, punde, rombe, diek kata jamni mamoko. Chiwgi ne jo-Lawi ma tijgi en rito hekalu mar Jehova Nyasaye.”\n31. Omiyo Musa kod Eliazar jadolo notimo kaka Jehova Nyasaye nochiko Musa.\n32. Kuom gik mane ope, jolweny nokawo rombe alufu mia auchiel gi piero abiriyo gabich (675,000),\n33. dhok alufu piero abiriyo gariyo (72,000),\n34. punde alufu piero auchiel gachiel (61,000),\n35. kod nyiri alufu piero adek gariyo (32,000) mane pok ongʼeyo chwo.\n36. Nus mar gik mane ope mane omi joma ne odhi kedo e lweny ne gin: rombe alufu mia adek gi piero adek gabiriyo gi mia abich (337,500),\n37. pok mar Jehova Nyasaye ne gin rombe mia auchiel gi piero abiriyo gabich (675);\n38. kuom dhok alufu piero adek gauchiel (36,000), pok mar Jehova Nyasaye ne gin dhok piero abiriyo gariyo (72);\n39. kuom punde alufu piero adek gi mia abich (30,500), pok mar Jehova Nyasaye ne gin punde piero auchiel gachiel (61);\n40. kuom ji alufu apar gauchiel (16,000), pok mar Jehova Nyasaye ne gin ji piero adek gariyo (32).\n41. Musa nomiyo Eliazar jadolo ma kor Jehova Nyasaye, kaka Jehova Nyasaye nochiko Musa.\n42. Nus mar pok mar jo-Israel mane Musa ogolo kuom joma nodhi e lweny ne chalo kama:\n43. nus mar pok mar oganda ne gin rombe alufu mia adek gi piero adek gabiriyo gi mia abich (337,500),\n44. dhok alufu piero adek gauchiel (36,000),\n45. punde alufu piero adek gi mia abich (30,500),\n46. kod ji alufu apar gauchiel (16,000).\n47. Kuom nus pok mar jo-Israel, Musa noyiero achiel kuom piero abich mar ji kod jamni, mana kaka Jehova Nyasaye nochike, mi nomiyogi jo-Lawi, ma tijgi ne en rito hekalu mar Jehova Nyasaye.\n48. Eka jotelo mane orito migepe mag jolweny, jotelo mag alufe alufe kod jotelo mag miche miche, nodhi ir Musa\n49. mi owachone niya, “Jotichni osekwano kar romb jolweny man e lwetwa, kendo onge kata achiel kuomgi molal.\n50. Omiyo wasekelo mich ne Jehova Nyasaye kuom gik molos gi dhahabu mane wayako kaka; thiwni, manyonge, tere, stadi kod tigo mondo omi wapwodhrego e richo e nyim Jehova Nyasaye.”\n51. Musa kod Eliazar jadolo noyie okawo dhahabugo irgi, ma gin gik mothedhi maber.\n52. Dhahabu duto mane oa ir jotend lweny mag alufe alufe kod mago mag miche miche mane Musa kod Eliazar jadolo ochiwo kaka mich ne Jehova Nyasaye pekgi ne romo kilo mia ariyo.\n53. Jalweny ka jalweny noyako mana gima orome.\n54. Musa kod Eliazar jadolo nokawo dhahabu koa kuom jotend jolweny mag alufe alufe kod mago mag miche miche mi negiterogi e Hemb Romo kaka rapar mar jo-Israel e nyim Jehova Nyasaye.\n1. Jo-Reuben gi jo-Gad, mane nigi kweth mag rombe kod dhok, noneno ni piny Jazer kod piny Gilead ne nigi lek maber mar pidho jamni.\n2. Omiyo negibiro ir Musa gi Eliazar jadolo kod jotend oganda mar jo-Israel, mi giwachonegi niya,\n3. Piny motingʼo Ataroth, Dibon, Jazer, Nimra, Heshbon, Eleale, Sebam, Nebo kod Beon\n4. ma Jehova Nyasaye osekawo ka oganda mar jo-Israel neno en piny man-gi lek maber mar pidho jamni kendo ungʼeyo ni wan jotichu wan jopidh jamni.\n5. Negiwachonegi niya, “Ka uyie kodwa, to miwauru pinyni wasumbiniu obed marwa mondo kik wakadh wadhi loka Jordan.”\n6. Musa nowacho ne jo-Gad kod jo-Reuben niya, “Bende jou nyalo dhi e lweny ka un to udongʼ ka?\n7. Angʼo momiyo unego chuny jo-Israel mondo kik dhi e piny ma Jehova Nyasaye osemiyogi?\n8. Ma e gima kwereu notimo kane aorogi kane wan Kadesh Barnea mondo gidhi ginon pinyno.\n9. Kane gisechopo e Holo mar Eshkol mi giringo pinyno, negimiyo chuny jo-Israel onyosore mar dhi e piny mane Jehova Nyasaye osemiyogi.\n10. Negitugo mirimb Jehova Nyasaye chiengʼno mi nokwongʼore kama:\n11. ‘Nikech ok giseluwa gi chunygi duto, onge kata ngʼato achiel ma ja-higa piero ariyo kadhi nyime mane oa Misri mabiro neno piny mane asingora ka akwongʼora ne Ibrahim, Isaka kod Jakobo;\n12. onge ngʼato angʼata kuomgi manone pinyno makmana Kaleb wuod Jefune ma ja-Kenizi kod Joshua wuod Nun, nimar negiluwo bangʼ Jehova Nyasaye gi chunygi duto.’\n13. Jehova Nyasaye nokecho gi jo-Israel kendo nomiyo giwuotho alanda e thim kuom higni piero angʼwen, nyaka ogandani duto mane otimo marach e nyim Jehova Nyasaye notho.\n14. “Un koth jorichogi, koro ubiro ira, kuchungʼ kar kwereu kendo umiyo mirimb Jehova Nyasaye medore kuom Israel.\n15. Ka uweyo luwo Jehova Nyasaye, to obiro jwangʼo ogandani duto e thim kendo un ema ubiro miyo jogi rum.”\n16. Bangʼ kinde matin negidwogo ir Musa mi giwachone niya, “Dwaher gero dipo ne jambwa kod mier madongo mondo mondwa kod nyithindwa odagie.\n17. To kata kamano waikore mar manore gi gige lweny kendo dhi gi jo-Israel wetewa e piny mane osingnegi. To mokwongo nyaka wager ne mondwa gi nyithindwa mier madongo mochiel motegno mondo ogengʼ-gi kuom wasigu.\n18. Ok wanaduogi e miechwa nyaka wane ni jo-Israel duto oseyudo pinyno kaka pok margi.\n19. Wan ok wanadwar mondo opognwa piny kodgi loka machielo mar aora Jordan nimar osepognwa lopwa yo wuok chiengʼ mar Jordan lokani.”\n20. Eka Musa nowachonegi niya, “Ka utimo kamano ma umanoru gi gige lweny e nyim Jehova Nyasaye,\n21. kendo ka un duto unudhi ka utingʼo gige lweny loka Jordan e nyim Jehova Nyasaye mi ubed kuno nyaka chop Jehova Nyasaye riemb wasike duto e nyime,\n22. ka uloyo pinyno e nyim Jehova Nyasaye, eka unuduogi kendo unubedi maonge ketho e nyim Jehova Nyasaye gi Israel. Kendo pinyni biro bedo pok maru e nyim Jehova Nyasaye.\n23. “To ka ok utimo kamano, to ubiro timo richo e nyim Jehova Nyasaye; kendo bed ka ungʼeyo ni richou nofwenyre e lela.\n24. Geruru mier madongo ne mondu gi nyithindu, kod dipo ne jambu, kendo nyaka utim kaka usesingoru.”\n25. Jo-Gad kod jo-Reuben nowacho ne Musa niya, “Wan jotichni, wabiro timo gima ruodhwa osechikowa.\n26. Nyithindwa kod mondewa, rombwa kod dhowa biro dongʼ e miech Gilead ka.\n27. To wan jotichni, ngʼato ka ngʼata ma jalweny biro ngʼado loka Jordan mondo oked e nyim Jehova Nyasaye mana kaka ruodhwa osechiko.”\n28. Omiyo Musa nomiyogi chik ka oorogi ir Eliazar jadolo, kod Joshua wuod Nun kaachiel gi jotend dhout Israel.\n29. Nowachonegi niya, “Ka jo-Gad kod jo-Reuben noidh kaachiel kodu Jordan e nyim Jehova Nyasaye, ka ngʼato ka ngʼato omanore mar kedo, to bangʼ ka useloyo piny, to unumigi piny Gilead kaka pok margi.\n30. To ka ok giidho kaachiel kodu ka gimanore gi gige lweny, to nyaka gikaw pok mag-gi kaachiel kodu Kanaan.”\n31. Jo-Gad kod jo-Reuben nodwoko niya, “Jotichni biro timo kaka Jehova Nyasaye osewacho.\n32. Wabiro ngʼado ka wadhi loka Kanaan e nyim Jehova Nyasaye ka wamanore gi gige lweny, to pok ma wabiro yudo biro bedo loka koni mar Jordan.”\n33. Eka Musa nomiyo jo-Gad, jo-Reuben kod nus mar dhood Manase wuod Josef pinyruodh Sihon ma ruodh jo-Amor kod pinyruodh Og ma ruodh Bashan; pinyno duto kaachiel gi miechgi kod gwenge molworogi.\n34. Jo-Gad nogero mier madongo motegno kaka Dibon, Ataroth, Aroer,\n35. Atroth Shofan, Jazer, Jogbeha,\n36. Beth Nimra kod Beth Haran, kendo negigero dipo ne jambgi.\n37. Joka Reuben nogero Heshbon, Eleale kod Kiriathaim,\n38. kaachiel gi Nebo kod Baal Meon (nyingegi noduog oloki achien) kod Sibma. Mier madongo mane gigero negimiyo nying mamoko.\n39. Nyikwa Makir wuod Manase nodhi Gilead, moloyo dalano mi giriembo jo-Amor mane oyudo odak kanyo.\n40. Omiyo Musa nochiwo Gilead e lwet jo-Makir, ma nyikwa Manase, kendo negidak kanyo.\n41. Jair ma nyakwar Manase nodhi mokawo mier madongo mane ni kanyo, kendo nochako kanyo ni Havoth Jair.\n42. Noba nomonjo Kenath kod mier molwore kendo nochake nyinge owuon miluongo ni Noba.\n1. Zaburi mar Daudi. Yaye Jehova Nyasaye kedi gi joma kedo koda; ked gi joma lawa.\n2. Kaw kuodi gi okumbani; aa malo mondo ibi ikonya.\n3. Chom tongʼ ma dhoge bith mar kedo ibwog-go joma lawa. Wuo gi chunya kiwachone niya, “An e warruokni.”\n4. Mad joma dwaro ketho ngimana, ne wichkuot gi achaya. Mad joma chanona hinyruok, chunygi nyosre mi giweya.\n5. Mad gichal gi mihudhi ma yamo tero, ka malaika mar Jehova Nyasaye riembogi mabor;\n6. mad yore ma giluwo bed gi mudho bende yoregigo obed makierogi ka malaika mar Jehova Nyasaye lawogi.\n7. Nikech gichikona obadhogi kayiem nono kendo gikunyona bur kayiem mondo alwarie;\n8. mad kethruok jukgi apoya ka gikia mad obadhogi ma gisechikona makgi; mad gilwar ei bur ma kargi lal nono.\n1. Ngʼat mohero puonj mar rieko ohero ngʼeyo, to ngʼat ma ok winj puonj ofuwo.\n55. Jodolo madongo gi jobuch Sanhedrin duto ne manyo ketho mane ginyalo donjonego Yesu mondo gingʼadne buch tho, to ne ok giyudo ketho moro amora kuome.\n56. Ji mangʼeny bende ne jimbone wach ka giketo ketho mag miriambo e wiye, to wechegi ne ok chalre.\n57. Bangʼe jomoko nochungʼ modonjone gi miriambo kawacho niya,\n58. “Ne wawinjo jali kawacho ni, ‘Abiro muko hekalu ma dhano ogeroni eka bangʼ ndalo adek to, abiro gero machielo ma ok olos gi lwet dhano.’ ”\n59. To kata mana gin bende wechegi ne ok chalre.\n60. Eka jadolo maduongʼ nochungʼ malo e nyimgi mopenjo Yesu niya, “Dak idwok wachno? Ma wach manade ma jogi wacho kuomini?”\n61. To Yesu nolingʼ alingʼa thi ma ok odwoke. Jadolo maduongʼ nochako openje niya, “In e Kristo ma Wuod Nyasaye Mangima koso?”\n62. Yesu nodwoke niya, “Ee, An. To unune Wuod Dhano kobet e bat korachwich mar Jal Maratego kendo kolor oa e boche polo.”\n63. Jadolo maduongʼ noyiecho lepe kowacho niya, “Pod wadwaro joneno mamoko nangʼo?\n64. Un uwegi usewinjo koyanyo Nyasaye. Uparo nade?” Giduto ne gikwede kaka ngʼat mowinjore githo.\n65. Eka jomoko nochako ngʼulo olawo kuome. Negitweyo wangʼe mi gigoye ngum, kagiwacho niya, “Hul ane ngʼa mogoyi.” Askeche to nongʼwane ka girodhe.\n66. Kane oyudo Petro obet oko e laru, achiel kuom nyiri matiyone jadolo maduongʼ nobiro machiegni.\n67. Ka noneno Petro kaoyo mach, nodhi machiegni kode morange matut, bangʼe owachone niya, “In bende ne in gi ja-Nazareth miluongo ni Yesu.”\n68. To Petro nokwere kawacho niya, “Ok angʼeyo kendo kata winjo ok awinj tiend gima iwachono.” Bangʼe noa kanyo odhi e dhorangach.\n69. Ka nyako ma jatichno nochako onene e dhorangach, nochako owacho ne joma ochungʼ kanyo niya, “Ngʼatni en achiel kuomgi.”\n70. To Petro nochako okwer kendo. Bangʼ kinde matin joma nochungʼ machiegni nowacho ne Petro niya, “adier in achiel kuomgi, nimar in ja-Galili.”\n71. To en nochako kwongʼore mowachonegi koramo niya, “Ok angʼeyo ngʼat muwuoyo kuomeno.”\n72. Gikanyono thuon gweno nokok kendo mar ariyo. Eka Petro noparo wach mane oyudo Yesu osewachone niya, “Kapok thuon gweno okok nyadiriyo to wangʼ inikweda nyadidek.” Wachno nobedone malit mi nochako ywak.


Joshua 4 - Holy Bible [Luo Bible 2020] - (Josh 4)\nKane ogendini duto otieko ngʼado aora Jordan, Jehova Nyasaye nowachone Joshua niya,\n“Yier ji apar gariyo e kind jogi, ngʼato achiel koa e dhoot ka dhoot,\nkendo ikonegi mondo gikaw kite apar gariyo e dier aora Jordan yo korachwich koma jodolo ochungoe kendo gitingʼ-gi mi giketgi piny kama gidhi dakie otieno ma kawuono.”\nOmiyo Joshua noluongo ji apar gariyo mane oseyiero koa kuom jo-Israel, ngʼato achiel koa e dhoot ka dhoot,\nkendo nowachonegi niya, “Dhiuru e nyim Sandug Muma mar Jehova Nyasaye ma Nyasachu nyaka uchop e dier aora Jordan. Ngʼato ka ngʼato nyaka kaw kidi e goke, kaluwore gi kwan mar dhout Israel,\nmondo obed kaka ranyisi e dieru. E ndalo mabiro, ka nyithindu openjou ni, ‘Kitegi nyiso angʼo?’\nTo nyisgiuru kaka pi aora Jordan noduono kane Sandug Muma mar singruok mar Jehova Nyasaye kadho. Kane ongʼad kode aora Jordan, to pige mag aora Jordan noduono. Kitegi mondo obed rapar ni jo-Israel nyaka chiengʼ.”\nOmiyo jo-Israel notimo kaka Joshua nochikogi. Negikawo kite apar gariyo koa e dier aora Jordan, kaluwore gi kwan mar dhout Israel, kaka Jehova Nyasaye nokone Joshua; kendo negitingʼogi nyaka kama negibuoroe, kanyo negiketogie piny.\nJoshua nochano kite apar gariyogo mane ni e dier aora Jordan kama jodolo mane otingʼo Sandug Muma mar singruok nosechungʼe kendo kitego pod ni kanyo nyaka chil kawuono.\nKoro jodolo mane otingʼo Sandug Muma mar singruok nodongʼ kochungʼ e dier aora Jordan nyaka ji notieko timo gik moko duto mane Jehova Nyasaye ochiko Joshua, mana kaka Musa nochiko Joshua. Ji nokadho mapiyo nono kadhi,\nkendo bangʼ kane gisekadho giduto, eka jodolo bende nokadho modhi loka komachielo kotingʼo Sandug Muma mar Jehova Nyasaye ka ji duto neno.\nJo-Reuben, jo-Gad kod nus mar dhood Manase nongʼado ka gimanore gi gige lweny e nyim jo-Israel, mana kaka Musa nosechikogi.\nJi madirom alufu piero angʼwen mane moikore ni lweny mondo gikedi, nongʼado loka kocha e nyim Jehova Nyasaye nyaka e pewe mag Jeriko.\nE odiechiengʼno, Jehova Nyasaye notingʼo Joshua malo e nyim jo-Israel, mi gimiye luor ndalo duto mag ngimane, mana kaka negimiyo Musa luor.\nBangʼe Jehova Nyasaye nowachone Joshua niya,\n“Chik jodolo motingʼo Sandug Muma mondo giwuog oko mar aora Jordan.”\nOmiyo Joshua nochiwo chik ni jodolo niya, “Wuoguru oko mar aora Jordan.”\nKendo jodolo nowuok oko e aora kotingʼo Sandug Muma mar singruok mar Jehova Nyasaye. Kadiemo wangʼ kapok giketo tiendegi e lowo motwo, to pige mag aora Jordan noduogo e wangʼe mi ochako mol mogingore kaka chon.\nE odiechiengʼ mar apar gariyo mar dwe mokwongo, ji noa e aora Jordan mi ochokore Gilgal e tongʼ ma yo podho chiengʼ mar Jeriko.\nKendo Joshua nochungo kite apar gariyogo Gilgal, ma gin kite mane ogolo e aora Jordan.\nNowachone jo-Israel niya, “E ndalo mabiro ka nyikwau nopenj wuoneu ni, ‘Kitegi nyiso angʼo?’\nTo nyisgiuru ni, ‘Jo-Israel nongʼado aora Jordan kawuotho e lowo motwo.’\nNimar Jehova Nyasaye ma Nyasachu notwoyo aora Jordan e nyimu nyaka ukalo loka kocha. Jehova Nyasaye ma Nyasachu notimo ni aora Jordan mana gima notimone Nam Makwar e ndalo mane otwoye e nyimu nyaka ne ungʼado loka kocha.\nNotimo kamano mondo ji duto manie piny ongʼe ni lwet Jehova Nyasaye nigi teko kendo mondo omi uluor Jehova Nyasaye ma Nyasachu kinde duto.”


Od bura ma county ma Homabay osidho e apis MCA manyien makoro okawo kar MCA Esther Duale mane otho higa mokalo - RMS Radio Od bura ma county ma Homabay osidho e apis MCA manyien makoro okawo kar MCA Esther Duale mane otho higa mokalo - RMS Radio\nOd bura ma county ma Homabay osidho e apis MCA manyien makoro okawo kar MCA Esther Duale mane otho higa mokalo\nRamogi Fm | Last Upated: February 12, 2020 at 8:31 pm\nCounty assembly ma Homa bay kawuono osidho e apis mca manyien manyo okawo kar esther dualo mane owito ngimane e dwe mar 10 higa mokalo bang tuore kuom kinde mogwaro. Phoebe Anyango Okoth nowal gi duond bura mar ODM mondomi nopong thuolo mane odong tok tho mar dualo mabende ne en mca mogwel gi duond bura achielno.\nPhoebe ne osidhi e apis ei od bura ma homabay kuno bang kane oyau od burano kendo jatend kweth mathoth ei od bura ma homabay kuno miogosi walter were wachoni MCA manyienno ne osidhi ayanga tok od burano yudo nyingno koa e duond bura mar ODM.\nOd bura mar county ma Homa bay nitie gi mcas 60 ma 40 kuomgi gin mcas moyier kaeto mamoko 20 to gin MCAS ma ogwel. Phoebe Okoth ne oloso kama tok kane osechamo muma mar apis\nNyathi othoo e aora Kuja | 31 mins ago\nRipod nonro mane otim gi TIFA | 13 hours ago\nJotend dho wedhe ma Rachuonyo North ogolo siem ewii kiluwa ma chik ok opuodho | 13 hours ago\nKwan joma nigi Covid-19 e County ma Homa Bay kawuono ochopo jii 6 | 1 day ago\nMama Ida Odinga owuoyo ewii bembo mag nyithindo manyiri gi iye ma oiu ma ithoro miyogi | 3 days ago\nLaktar moro ohango wito ngimane kaluwore gi tuo mar Corona e pachokae | 3 days ago\nKwan jogo mane oyudi ni nigi Covid-19 kawuononi ne gin 447 | 3 days ago\nApis jaod bura ma Gem oketi e tago maliet ewii gedo mag apaya ma Gem kuno | 3 days ago\nYwak jo Wang’chieng’ | 4 days ago\nChenro mar Kazi Mtaani e kar chung od bura ma Homa Bay Town | 4 days ago


Nikech mirimbe bedo mana kuom kinde matin kende, to ngʼwonone osiko nyaka chiengʼ; ywak nyalo bedo gotieno to mor biro mana gokinyi.\nChuny maparore miyo ngʼato bedo mool, to wach mamuol jiwe.\nNimar ne afwenyo ni rieko mangʼeny kelo kuyo; kendo ngʼeyo mangʼeny medo mana chuny lit.\n To ne awinjo dwol maduongʼ moa e kom duongʼ mar loch mawacho niya, “Koro Nyasaye osebiro dak gi ji kendo enodag kodgi, ginibed joge, to Nyasaye owuon enobed kodgi kendo nobed Nyasachgi. Enoywe pi wengegi duto. Tho kata ywak gi nduru kod rem ok nochak obedie kendo ngangʼ, nikech gik machon oserumo.”\nMoruru gi joma mor, kendo ywaguru gi joma ywak.\n Kech ok nokagi ngangʼ kendo bende kata riyo ok nomak gi kendo. Liet mar wangʼ chiengʼ ok norieny kuomgi kata liet moro mager ok nowangʼ-gi. Nimar Nyarombo mobedo e kom loch mar Nyasaye nobed jakwadhgi; notelnigi koterogi e sokni mag pi ngima, to Nyasaye noywe pi wangʼ-gi duto.”\nBende kik umi Roho Maler mar Nyasaye chuny lit nikech en ema Nyasaye osemiyougo kaka ranyisi ni noresu chiengʼ resruok.\n Beduru mamor kuom wachni, kata obedo ni sani pod uneno sand mopogore opogore kuom kinde matin. Gik makamagi osetimorenu mondo one ane ka un gi yie mar adier. To Kata mana dhahabu manyalo kethore bende ipwodho gi mach. Omiyo yie maru ma nengone tek moloyo dhahabu, nyaka tem mondo ongʼego ka en yie mar adier. Eka unuyud pak kod gi duongʼ kod luor, chiengʼ ma Yesu Kristo ofwenyore.


Bible in one year - Luo Bible 2015 - February 20\n1. Bang’ ndalo manok, Yesu noduogo Kapernaum, mi wach nolandore ni entie.\n2. Kuom mano ji nobiro mochokore mang’eny nyaka e dhoot, ma onge kata kama bolie luth. Kane oyudo Yesu puonjogi Wach Maber,\n3. jomoko ang’wen nobiro ire, koting’o ng’at man gi tuo athany.\n4. To ne ok ginyal chopo ir Yesu, nikech ji ne ng’eny ahinya. Mano omiyo ne gipowo otuch e tado kama ochomore gi Yesu. Eka ne giloro ng’atno piny, konindo e ng’angu.\n5. Kane Yesu oneno yie ma jogo nigo, nowacho ni ng’atno niya, “Wuoda, richoni oweni.”\n6. Jopuonj Chik moko mane oyudo ni kanyo ne openjore e chunygi giwegi niya,\n7. “Ere kaka ng’atni nyalo wuoyo kamano, kayanyo Nyasaye? Onge ng’ama nyalo weyo ni ji richogi, mak mana Nyasaye kende!”\n8. Gikanyono Yesu nong’eyo paro ma gin go, omiyo nopenjogi niya, “Ang’o momiyo uparo kamano?\n9. Ere gima yot kuom weche ariyogi? Wacho ni ng’at matuoni ni, ‘Richoni oweni’ koso wachone ni, ‘Chung’, ikaw ng’anguni mondo idhi’?\n10. To koro abiro nyisou adier ni Wuod dhano nigi teko mar weyo ni ji richogi e piny ka.”\n11. Eka nowacho ni ng’at matuono niya, “Chung’ ikaw ng’anguni mondo idog dala!”\n12. Ng’atno nochung’, mokawo ng’angune odhi, ka jogo duto nene. Mano omiyo ne giwuoro ahinya kendo ne gimiyo Nyasaye duong’, ka giwacho niya, “Nyaka nene pok wanenoe gimoro machal kamano.”\n13. Yesu nochako odok e dho nam Galili, kendo ji mathoth nobiro ire, mi opuonjogi.\n14. To kane oyudo owuotho, ne oneno jasol osuru moro miluongo ni Lawi wuod Alfayo, kobet kar solo osuru. Yesu nowachone ni, “Luwa!” mi Lawi noa malo, moluwe.\n15. Bang’e kane Yesu chiemo, e od Lawi, josol osuru mang’eny kod joricho ne chiemo kode kaachiel gi jopuonjrene, nikech ji mang’eny ne luwe.\n16. Jopuonj Chik moko ma jo-Farisai bende noluwe, to kane gineno kochiemo gi joricho kod josol osuru, ne gipenjo jopuonjrene niya, “Ere gima omiyo ochiemo gi josol osuru kod joricho?”\n17. Yesu nowinjo ka gipenjo kamano, omiyo nowachonigi niya, “Joma ngima ok dwar jathieth, to mak mana joma tuo ema dwaro. Ne ok abiro mondo aluong joma kare, to ne abiro mondo aluong joricho.”\n18. Chieng’ moro, kane oyudo jopuonjre mag Johana Jabatiso kod jo-Farisai jotueyo chiemo, jomoko nobiro ir Yesu, mopenje niya, “Ang’o momiyo jopuonjre mag Johana Jabatiso kod mag jo-Farisai jotueyo chiemo, to jopuonjreni to ok tim kamano?”\n19. Yesu nodwokogi niya, “Uparo ni wend kisera nyalo tueyo chiemo adier, ka wuon kisera pod ni kodgi? Ooyo, ka wuon kisera pod ni kodgi, to ok ginyal tueyo chiemo.\n20. To ndalo biro ma nogolie wuon kisera kuomgi, kendo ginitue chiemo e ndalogo.\n21. “Onge ng’ama bawo law moti gi rabaw manyien, nikech kotimo kamano, to rabaw manyienno dijow law motino, mi med yieche moloyo.\n22. Bende onge ng’ama nyalo olo divai manyien mapok ochiek e ndede moti, nikech kotimo kamano, to ndede go diyiechi mi kethre, kendo divai pukre. Kuom mano, divai manyien nyaka ol mana e ndede manyien!”\n23. Kane Yesu wuotho e puothe mag ngano chieng’ Sabato, jopuonjrene nochako jako wi ngano.\n24. Mano nomiyo jo-Farisai nopenjo Yesu niya, “Ang’o momiyo jopuonjreni timo gima Chik okwero ni kik tim chieng’ Sabato?”\n25. Yesu nodwokogi ka penjogi niya, “Pok usomo gima ne Daudi otimo chieng’ mane kech kaye kaachiel gi joge, ka gionge gi chiemo?\n26. Donge ne odhi e Od Nyasaye e ndalo mane Abiathar e jadolo maduong’, mi ochamo makati miketo e nyim Nyasaye? Chikwa wacho ni jadolo kende ema nyalo chamo makatino, to kata kamano, Daudi nochame, momiyo koda ka joge bende.”\n27. Eka Yesu nomedo wacho niya, “Sabato ne oketi nikech dhano, to dhano ne ok ochue nikech Sabato.\n28. Kuom mano Wuod Dhano en ruoth kata mana mar Sabato bende.”


Kaka Wayudo Pesa ma Wasirogo Tije mag Pinyruoth | Pinyruodh Nyasaye\nKaka Wayudo Pesa ma Wasirogo Tije mag Pinyruoth\nKaka jotich Jehova tiyo gi pesa e siro tij Pinyruoth, kod gimomiyo gitimo kamano\n1, 2. (a) Ka ne jayalo moro openjo Owadwa Russell kaka Jopuonjre Muma yudo pesa ma gisirogo tijgi, Russel nodwoke nang’o? (b) En ang’o ma wadwaro nono e sulani?\nCHIENG’ MORO, jayalo moro mar Reformed Church ne odhi ir Owadwa Charles T. Russell mi openje kaka Jopuonjre Muma yudo pesa ma gisirogo tijgi.\nOwadwa Russell nolerone kama: “Ok wachokga sadaka.”\nJayalono nopenje kama: “Kare ugolo pesa kanye?”\nRussell nodwoke niya: “We alerni, en mana ni samoro ok ibi yie gi gima adwa wachoni. Sama joma wayalonegi obiro lemo kodwa, onge adita ma ipaso e nyimgi mondo giketie sadaka. Kata kamano, gineno gi wang’gi ni pesa dwarore, kendo giwacho e chunygi niya: ‘Yawa, ot ma walemeeni ok oyudore nono. Donge an be anyalo jolo kamoro?’”\nJayalono nong’iyo wang’ Owadwa Russell kowuoro ahinya.\nRussell ne odhi nyime nyise niya: “Gima anyisini en adier. Gin giwegi e ma gipenjaga ni, ‘Ka an gi pesa moro matin ma adwaro sirogo tij Nyasaye, anyalo timo nang’o?’ Sama ng’ato oyudo pesa, otemo matek mondo osirgo tij Ruoth. Sama oongego, ang’o ma dimi wadhire mondo ochiw?” *\n2 Gima Owadwa Russell nowachono en adier. Kuom higni mang’eny, jotich Jehova osebedo ka golo chiwo misirogo lamo madier. E sulani, wadwaro nono ranyisi moko e Muma mag joma nogolo chiwo, kod kaka wasebedo ka watimo kamano e kindewagi. Sama wanono kaka watiyo gi pesa e siro tij Pinyruoth, ng’ato ka ng’ato kuomwa onego openjre kama: ‘Ang’o ma anyalo timo mondo an be asir tije mag Pinyruoth?’\n“Ng’at ma Chunye Ohero Mondo Okel ne Jehova Chiwo”\n3, 4. (a) En wach mane ma Jehova nigo gadier gi jotichne? (b) Ere kaka Jo-Israel noriwo lwedo tij gero tabenakel?\n3 Jehova ogeno jotichne ahinya. En gadier ni komiyo jotichne thuolo mar golo chiwo misirogo tije, gitimo kamano gi chunygi duto. Wane ane ranyisi ariyo e kinde Jo-Israel.\n4 Bang’ ka Jehova nosegolo Jo-Israel e piny Misri, nochikogi ni giger tabenakel ma ne ginyalo lamee. Tabenakelno nonego los e yo ma ne ginyalo dargo mayot sama gidhi nyime gi wuoth. Tijno ne dhi dwaro gik mang’eny ahinya. Kokalo kuom Musa, Jehova nomiyo Jo-Israel thuolo mar siro tijno. Nowacho niya: “Ng’at ma chunye ohero mondo okel ne Jehova chiwo.” (Wuok 35:5, NW ) Ere kaka Jo-Israel nokawo wachno kata obedo ni gi e sechego e ka ne gia e sand malit kod tich matek? (Wuok 1:14) Ne giriwo tijno lwedo gi chunygi duto ka gikelo dhahabu, fedha, gi gik mamoko ma nengogi tek ma ng’enygi ne giyudo kuom Jo-Misri ka ne giwuok. (Wuok 12:35, 36) Jo-Israel nochiwo gik mang’eny mokalo ma ne dwarore mochopo kama koro ne igeng’ogi mondo “kik gikel” gik momedore.—Wuok 36:4-7.\n5. Ka ne Daudi omiyo Jo-Israel thuolo mar siro tij gero hekalu, ne gitimo ang’o?\n5 Higni 475 bang’e, Daudi nochiwo ‘mwandu ma mare owuon’ mondo osirgo tij gero hekalu. Helakuno e ma ne dhi bedo kar lamo mokwongo ma ok dargo. Ka Daudi nosegolo chiwo mare, ne omiyo Jo-Israel thuolo mar siro tijno kopenjogi niya: ‘Ere ng’ama oyie golo chiwo ne [Jehova] gi chuny achiel kawuono?’ Ji duto ‘nogolo chiwo gi chuny achiel.’ (1 We. 29:3-9, The Bible in Luo, 1976) Nikech Daudi nong’eyo ni Jehova e wuon mwandu duto, nolemo kogoyo ne Jehova erokamano kama: “In ema ichiwo gik moko duto, kendo wadwokoni mana gik misemiyowa.”—1 We. 29:14, Luo, 1976.\n6. Ang’o momiyo pesa dwarore e siro tije mag Pinyruoth, to mano kelo penjo mage?\n6 Musa gi Daudi ne ok othung’o jo Nyasaye mondo ogol chiwo. Kar mano, ji ne ochiwo gi chuny mohero. To nade e kindewagi? Wang’eyo maber ni gik ma Pinyruodh Nyasaye timo dwaro pesa. Pesa dwarore mang’eny mondo ogo Muma kod buge ma lero Muma kendo kowogi kuonde mopogore opogore, gero ute mag lamo kod ofise, kod konyo Jokristo wetewa moyudo masira. Mano kelo penjo moko: Wayudo pesa kanye ma wasirogo tijego duto? Be onego dhir tok jolup Ruodhwa mondo gigol chiwo?\n“Ok Wabi Kwecho Kata Solo Pesa Kuom Ji”\n7, 8. Ang’o momiyo jo Jehova ok kwa ji pesa kata solo pesa kuomgi?\n7 Owadwa Russell gi jopuonjre wetene notamore tiyo gi yore ma kanise mang’eny ma luongore ni Jokristo tiyogo e manyo pesa. Gocho mar ariyo mar Watch Tower ne nigi wich moro ma ne wacho ni “Do You Want ‘Zion’s Watch Tower’?” (tiende ni “Be Udwaro Gaset mar Zion’s Watch Tower?”). E bwo wijno, Russell nowacho kama: “Nikech wan gi yie ni Jehova e ma siro tij goyo gaset mar Zion’s Watch Tower, ok wabi kwecho kata solo pesa kuom ji mondo wagogo gasedni. Chieng’ ma Jehova ma e wuon ‘fedha gi dhahabu’ nowe miyowa pesa ma dwarore e siro gasedni, wabiro ng’eyo ni mano e sa mar weyo goye.” (Hag. 2:7-9) Higni 130 koro osekalo, to pod wan mana tie, to Ohinga mar Jarito be pod wagoyo agoya!\n8 Jo Jehova ok kwa ji pesa ma gisirogo tije mag Pinyruoth. Ok gichok sadaka kata ndiko ne ji barupe ka gikwayogigo pesa. Bende, ok gigo harambee, ok gilos nyolworo, ok giyaw skunde, kendo ok giswekre e tie josiasa mondo giyud pesa ma gisirogo tijegi. Pod gimakore gi gima Watch Tower nowacho chon niya: “Pok waparoga kata matin ni wasol pesa kuom ji mondo wasirgo tij Ruodhwa kaka kanise mamoko timoga . . . Wan kaka wanene en ni solo pesa kuom ji kirendruok gi nying Ruodhwa ok en gima owinjore kata matin. Ruodhwa ok mor gi timno, kendo ok onyal guedho joma isolo pesa kuomgi kaachiel gi tich ma pesago timo.” *\n“Ng’ato ka Ng’ato Otim Mana Kaka Oseng’ado ei Chunye”\n9, 10. Achiel kuom gik momiyo wagolo chiwo en ang’o?\n9 Nikech wan raia mag Pinyruoth, ok dhirwa e ka wagol chiwo. Kar mano, wamor chiwo pesawa kod mwanduwa mondo wasir tije mag Pinyruoth. Ang’o momiyo? Ne ane weche moko adek.\n10 Mokwongo, wagolo chiwo nikech wahero Jehova kendo dwaher ‘timo gik mabeyo e wang’e.’ (1 Joh. 3:22) Jehova mor gi joma chiwone kowuok e chunygi. Wanon ane gima jaote Paulo nowacho e wi chiwo ma Jokristo golo. (Som 2 Jo-Korintho 9:7.) Jakristo madier ok gol chiwo nikech ochune kata odhire ni mondo otim kamano. Kar mano, ogolo chiwo nikech “oseng’ado ei chunye” mar timo kamano. * Tiende ni, bang’ kosefwenyo ni rem nitie kamoro, ogolo chiwo ka luwore gi nyalone. Nyasaye ohero ng’at ma kamano nikech en “ng’at ma chiwo gi ilo.” Muma moro oketo ndikono kama: “Nyasaye ohero joma ohero chiwo.”\nNyithindwa ma ni Mozambique bende ohero golo chiwo\n11. En ang’o ma chwalowaga mondo wami Jehova mich maberie mogik?\n11 Mar ariyo, wagolo chiwo mondo wagonego Jehova erokamano kuom gueth mang’eny ma oolo kuomwa. Ne ane puonj moro ma yudore e Chik Musa. (Som Rapar mar Chik 16:16, 17.) Ka ne Jo-Israel dhi e nyasi adek madongo ma ne gitimoga higa ka higa, ne dwarore ni dichwo ka dichwo ochiw mich ‘moromo gi gueth ma noseyudo kuom Jehova.’ Omiyo, ka pok ne gidhi e nyasi ma kamago, dichwo ka dichwo ne nyaka nonre owuon mondo ong’e gueth ma Jehova osemiye, e ka oyier mich ma noneno ni ber kochiwo ne Jehova. E yo ma kamano, wan be ka wanono maber gueth duto ma Jehova osemiyowa, mano chwalowa mondo wamiye mich maberie mogik. Chiwo ma wagolo kowuok e chunywa, moriwo nyaka mwanduwa, nyiso okang’ ma wamorgo gi gueth ma Jehova oseolonwa.—2 Kor. 8:12-15.\n12, 13. Ang’o momiyo wanyalo wacho ni chiwo ma wagolo nyiso ni wahero Ruodhwa Yesu Kristo, to ng’ato ka ng’ato onego ogol chiwo ma romo nade?\n12 Mar adek, chiwo ma wagolo nyiso ni wahero Ruodhwa Yesu Kristo. Ang’o momiyo wawacho kamano? Ne ane gima Yesu nonyiso jopuonjrene e otieno mogik kae to otho. (Som Johana 14:23.) Yesu nowacho kama: “Ka ng’ato ohera, obiro rito wachna.” Achiel kuom weche ma Yesu dwaro ni jopuonjrene orit en chik ma dwaro ni waland wach maber mar Pinyruoth e piny mangima. (Mat. 24:14; 28:19, 20) Waluwo chikno kuom tiyo gi sechewa, tekowa, kod mwanduwa e siro tij Pinyruoth. Mano biro nyiso ni wahero Ruodhwa Yesu Kristo.\n13 Nikech wamakore gi Pinyruodh Nyasaye, dwaher timo duto ma wanyalo mondo wasir tije mag Pinyruoth kuom golo chiwo mag pesa. Watimo mano e yo mane? Ng’ato ka ng’ato timo kaka ong’ado e chunye ka luwore gi nyalone. To nade joma odhier? (Mat. 19:23, 24; Jak. 2:5) Gin be ginyalo golo matin ma ginyalo ka gin gadier ni Jehova kod Yesu mor gi chiwo ma gigolo gi chuny achiel.—Mar. 12:41-44.\nKaka Pesa ma Ji Chiwo Choponwa\n14. Kuom higni mang’eny, ne dwarore ni joma kawo bugewa otim ang’o?\n14 Kuom higni mang’eny, ne dwarore ni ng’ato ogol chiwo moro matin mondo miye buge ma lero Muma ma Joneno mag Jehova ne chiwo. Pesa ma ne dwarore ni ng’ato ochiw ne tin ahinya ma kata mana joma ne onge pesa mandha pod ne nyalo yudo bugego. To kata ka ng’ato ne onge gimoro to nodwaro somo bugego, pod ne imiye amiya. Dwach jolendogo ne en chiwo bugego ne joma bugego ne nyalo konyo.\n15, 16. (a) E higa mar 1990, Bura Matayo nochako chenro mane mar chiwo bugewa? (b) Gin yore mage ma ji nyalo gologo chiwo mag siro tijewa? (Ne bende sanduk ma wiye wacho ni, “ Chiwo ma Wagolo Itiyogago Nade?”)\n15 E higa mar 1990, Bura Matayo nochako loko yo ma wachiwogo bugewa ma lero Muma. Chakre higano, koro ne oyie ne owetewa ma Amerka miyo ji bugewa ma onge nengo sie moketnegi. Ng’at mohero ne nyalo golo gima oneno ni ber. Ne oor ne kanyakla duto ma pinyno barua ma ne lero niya: “Gasede kod bugewa ibiro mi jolendo kod ng’ato ang’ata ma diher somogi ma ok okwagi gimoro amora mondo e ka migi bugego. . . . Ng’ato ang’ata ma diher golo chiwo mar siro tij puonjo Muma nyalo timo mano, kata kamano, buge to pod gibiro yudo bed ni gichiwo gimoro kata ok gichiwo.” Lokruok ma notimno nonyiso maler ni tich ma watimo en mana chiwruok kendo ‘ok walok ohala gi wach Nyasaye.’ (2 Kor. 2:17) Bang’ kinde, chenrono ne oyar e piny ngima.\n16 Gin yore mage ma ji nyalo gologo chiwo? E Ute Romo mag Joneno mag Jehova, nitiega sanduge mag golo chiwo. Ng’ato nyalo keto chiwo mare e sandugego kata onyalo oro achiel kachiel ne riwruok ma Joneno mag Jehova tiyogo e pinygi. Higa ka higa, nitiega sula moro e Ohinga mar Jarito ma nyiso yore mopogore opogore mag golo chiwo.\nKaka Watiyo gi Pesa ma Ji Chiwo\n17-19. Ler ane kaka watiyo gi pesa ma ji ogolo e (a) siro tij piny mangima, (b) gero Ute Romo e piny mangima, kod (c) siro tije mag kanyakla.\n17 Siro tij piny mangima. Pesa ma ji chiwo itiyogo e siro tije motudore gi yalo wach maber e piny ngima. Moko kuom tijego gin goyo buge kendo kowogi kuonde ma gidwaroree, gero ofisewa kod Bethel kendo loso kuonde mokethore, kod siro skunde mitiegoe jo Nyasaye. Bende, itiyo gi pesago e rito jomisonari, jorit-alwora, kod jopainia makende. E wi mago, chiwogo itiyogo e konyo Jokristo wetewa moyudo masira. *\n18 Gero Ute Romo e piny mangima. Watiyo gi pesa ma ji golo e gero kata loso Ute Romo. Bende, pesa moko inyalo tigo e konyo kanyakla mamoko e gero Ute Romo kata loso kuonde mokethore e utego. *\n19 Siro tije mag kanyakla. Pesa moko itiyogo e timo tije ma nyalo dwaro pesa e Od Romo. Jodong-kanyakla nyalo yiero mar oro pesa moko e ofis mondo tigo e medo siro tij piny mangima. Sama jodongo oyiero timo kamano, gikwayoga jo kanyakla mondo opwodhi. Ka kanyakla opwodho, jodongo oro pesago e ofis. Dwe ka dwe, owadwa ma rito pesa mag kanyakla losoga ripot ma nyiso kaka pesa otiyo e dwe mangima, kae to isomo ripodno ne kanyakla.\n20. Ere kaka wanyalo miyo Jehova duong’ ka watiyo gi ‘gigewa’?\n20 Ka wanono gik mitimo e siro tije motudore gi yalo wach Pinyruoth e piny ngima kod puonjo ji Muma, mano chwalowa mondo ‘wami Jehova duong’ kuom chiwone gigewa.’ (Nge. 3:9, 10) Gigewa oriwo tekowa, pachwa, kod nyalo moko makende ma wan-go. Gombowa maduong’ en tiyo gi gigo e siro tij Pinyruoth gi chunywa duto. Par bende ni gigewa oriwo mwandu ma wan-go. Wang’aduru e chunywa ni wabiro dhi nyime chiwo duto ma wanyalo mondo wasir tij Pinyruoth. Chiwo ma wagolo miyo Jehova duong’ kendo nyiso ni wariwo Pinyruodh Mesia lwedo.\n^ par. 1 The Watch Tower ma Julai 15, 1915, ite mag 218-219.\n^ par. 8 The Watch Tower ma Agost 1, 1899, ite mar 201.\n^ par. 10 Jasomo moro wacho ni wach Grik molok ni ‘ng’ado’ oriwo “gima ng’ato oparo motelo ka pok otimo.” Omedo kama: “Kata obedo ni chiwo kelo mor, pod nyaka ng’ato bed gi chenro maber e ka ogol chiwo e yo moriere.”—1 Kor. 16:2.\n^ par. 17 Mondo iyud weche momedore e wi kaka wakonyo joma oyudo masira, ne Sula mar 20.\n^ par. 18 Mondo iyud weche momedore e wi kaka wagero Ute Romo, ne Sula mar 19.\nRanyisi mag jotich Nyasaye ma nogolo chiwo ka ne igero tabenakel kod hekalu nyalo puonji ang’o?\nAng’o momiyo raia mag Pinyruoth me kindegi tiyo gi pesagi kod gigegi mamoko e siro tije mag Pinyruoth?\nEre kaka inyalo nyiso ni isiro tije ma Pinyruoth timo e ndalowagi?\nCHIWO MA WAGOLO ITIYOGAGO NADE?\nCHIWO DUTO MA WAGOLO ITIYOGO E SIRO TIJ PINYRUOTH KENDE\nGoyo buge kendo kowogi kuonde mopogore opogore, bed ni gin ma ogo e kalatas kata ma dijitol\nSIRO TIJE MAG KANYAKLA\nTimo gik ma dwarore e kanyakla, kaka loso kuonde mokethore e Od Romo, kod gik mamoko *\nGERO UTE ROMO\nChakre higa mar 1999 nyaka 2013, ne oger Ute Romo mokalo 24,500 e pinje ma yuto nokie\nKONYO JOMA OYUDO MASIRA\n(Ne chat ma wiye wacho ni “Sama Masira Oneno!” e sula mar 20.)\nSIRO JOMA TIYO NE NYASAYE KUOM THUOLOGI DUTO E YO MAKENDE\nIkonyogi yudo kuonde ma gidakie, chiemo, kod weche thieth\nJogedo (ma dhiga e pinje mopogore opogore kod ma gero Ute Romo)\nGERO OFISEWA KOD OFISE MATINDO MILOKOE DHOK, KENDO SIRO TIJE MITIMO E OFISEGO\nTIMO CHOKRUOGEWA MADONGO\nCHANO SKUNDE MITIEGOE JO NYASAYE\n^ par. 64 Kuonde duto ma Joneno mag Jehova chokoree ne lamo, giketoga chenro ma miyo joma diher golo chiwo timo kamano ka luwore gi piny ma gintie.\nKAKA NG’ATO NYALO GOLO CHIWO\nSANDUGE MAG CHIWO\n(inyalo or pesa aching’, gi chek, kata e yo ma dijitol, kuom ranyisi kokalo kuom jw.org)\nLOWO, UDI, KATA CHIWO MAMOKO MOPOGORE GI PESA\nTRUSTS KOD SINGO MAMOKO\nNg’e kaka chiwo migolo ne tich ma Joneno mag Jehova timo e piny mangima, konyo ji mondo oyud gik mochuno e ngima.


Wusyep Bwore tikin Got 1 TESALONAIKA 5\nYurp jeteme Lahmborenge ŋaiye ka ot\n1 Lenge toꞌ tatai poi, yukur ya plihe mini yip malaŋatme ŋup tikin Lahmborenge ŋaiye ka plihe ot. 2 Mat 24.43, Luk 12.39, 2Pi 3.10Yip si sisyeme, ŋupe ŋaiye Lahmborenge ka ot pe, ka ot nilyehe si tuꞌe miyeꞌ endei ŋaiye nat ŋup. 3 Ŋupe ŋaiye lenge miyeꞌ tuweinge ka yininge tuꞌe leꞌe na, “Poi tukwini, poi marp syumbe ŋumwaiye topoꞌe hriphrip supule.” Pe ŋup uku mane ka ot me lenge miyeꞌ tuweinge ŋaiye yukur bilip me Got. Ka tuꞌe ŋaiye tuwei wasande syohe ŋaiye ta waraꞌe talah pe, ka ŋahilyeh tuꞌe ŋaiye lenge miyeꞌ tuweinge yukur tatame ka se jirnge yosokome mane luku, pakai supule.\n4 Kom lenge toꞌ tatai ŋam, yip yukur yarp yepelmbe taꞌe lenge miyeꞌ tuweinge ŋaiye yeteteme wusyep tikin Got. Ŋup uku yukur ka ende yip pa yenge plai tuꞌe ŋaiye yip yetekeꞌe miyeꞌ endei ŋaiye nat, pakai. 5 Poi lenge miyeꞌ tuweinge lalme tikin yirise, topoꞌe ŋau ŋaiye naŋarꞌe. Poi yukur miyeꞌ tuweinge tikin ŋup topoꞌe yepelmbe, pakai. 6 Taꞌe luku pe, poi lenge Kristen, ya mende miꞌmiꞌ murp tuꞌe ŋaiye miyeꞌ tuweinge yarp hlaꞌ. Yukur ya mite posoh tuꞌe lenge miyeꞌ syeꞌ, topoꞌe yukur ya monoꞌe pinip kwote. 7 Ŋup pe, lenge miyeꞌ tuweinge yate posoh, topoꞌe tinge yonoꞌe pinip kwote no, ŋondoh tinge talalai pe, tinge yende kwite kwote. 8 Ais 59.17, Efe 6.13-17Kom poi mitiŋ tikin ŋau pe, ŋoiheryembe poi ka si bwore bwarme. Poi ya murpe gare ŋoihmbwaip ŋaiye teŋeime Got pe, ya mende nihararme lenge mitiŋ pe, yaŋah bwore luku ka ungwisme poi tuꞌe temhroŋ kapa. Poi marp meseperhme Got ŋaiye ka ambaꞌe poi. Ki taꞌe ŋaiye galaꞌ kapa.\n9 Got yukur nalaŋatme poi nange ya mambaꞌe ŋoihmbwaip nihe kin, pakai. Kin nalaŋatme poi ŋaiye ya murp meseperhme ŋup tikin Jisas ŋaiye ka ota ambaꞌe poi. 10 Somohon kin nulme nungwisme poi lalme. Taꞌe luku pe, poi lahmende ŋaiye tukwini marp laip kekep eꞌe, topoꞌe lahmende ŋaiye si yule no, ŋupe ŋaiye Lahmborenge ka plihe ot pe, poi ya murp laip topoꞌe kin nyermbe nyermbe. 11 Taꞌe luku pe, pa yininge wusyep bwore ŋaiye ka ende bongolme yiptip, tuꞌe ŋaiye tukwini yip yende.\n12 Lenge toꞌ tatai poi, poi misilihme yip ŋaiye pa yusyunde wusyep lenge miyeꞌ wah tikin Lahmborenge ŋaiye yende wah yungwisme yip. Yip pa yurp tuwihme tinge. Detale, Lahmborenge kin nalaŋatme tinge ŋaiye ka yurp miyeꞌ ondoh yip. Tinge ka syep erŋeme yip me ŋaimune ŋaiye pupwa. 13 Yip sisyeme wah ŋaiye tinge yende pe, pa yahraꞌe naŋ tinge, topoꞌe pa yende nihararme tinge. Topoꞌe pa yurp ŋumwaiye ŋoihmbwaip ilyeh topoꞌe lenge toꞌ tatai yip. 14 Lenge toꞌ tatai poi, poi misilihme yip ŋaiye pa yininge bongol me lahmende ŋaiye yarp pakaiye yende ŋulmbwai, topoꞌe pa yende bongolme ŋoiheryembe lenge mitiŋ ŋaiye hiꞌ worhe, topoꞌe pa yungwis lenge miyeꞌ ŋaiye ŋoihmbwaip tinge yukur teŋeime Got bongol. Pa syumbe yurp bwore ŋumwaiye yotop lenge mitiŋ lalme. 15 Taꞌe luku pe, pa sisyeme tuꞌe leꞌe, ŋaiye miyeꞌ ende ka ende hwap me yip pe, yukur pa tungwisme hwap kin, na pakai. Kut ŋoihmbwaip bumbe yip ka si el ŋaiye pa yende ŋoihmbwaip bwore yile yut yip tip lenge Kristen miyeꞌ tuweinge, topoꞌe lenge miyeꞌ tuweinge lalme.\n16 Yip pa yurp hriphrip nyermbe nyermbe. 17 Nyermbe nyermbe ŋupe ŋau pa yisilihme Got. 18 Ŋaimun bwore lakai pupwa ka ot me yip, kom nye nyermbe pa yininge wusyep yirisukwarme Got. Detale, Got si ŋasande yip miyeꞌ tuweinge ŋaiye yarp sehei me Jisas pe, pa junde yaŋah uku. 19 Ŋupe ŋaiye Yohe Yirise ŋasande ka ende wah pe, yukur pa yuipe nih tikin Yohe Yirise. 20 Topoꞌe prepwan ŋaiye pa tule lahmende ŋaiye yana yip wusyep profet. 21 Te yiyarꞌe wusyep lalme. Wusyep ŋaiye bwore mise pe, pa yurpe, tu wusyep molohe pe, pa yusme. 22 Yip pa yusme ŋaiye yende ŋaiꞌe ŋaiꞌe tetehei pupwa. 23 Got, kin tehei ŋaiye yip yarp ŋoihmbwaip ŋumwaiye, topoꞌe kin nongohe hwap yip pe, kin ŋende yip tahar bwore prihe. Pe Got nalaŋatme yip kitikin. Bwore mise, kin bepeteme yipihinge, topoꞌe wahriꞌ yip, ŋaiye pa yurp bwore bwarme supule yil ŋembep kin ŋupe ŋaiye Lahmborenge Jisas Krais ka ot. 24 Got si nalaŋatme yip miyeꞌ tuweinge kin bwore mise pe, se ka ungwisme yip tuꞌe ŋaiye yerkeime kin si ŋanange nange ka ende.\n25 Lenge toꞌ tatai poi, yisilihme Got me poi. 26 Yirir lenge Kristen miyeꞌ tuweinge lalme. 27 Ŋam misilihme yip nato naŋ tikin Krais ŋaiye pa jonose tup eꞌe yil lenge Kristen toꞌ tatai lalme. 28 Ŋoih miꞌmiꞌ tikin Lahmborenge Jisas Krais sai topoꞌe yip.\n5.2 Mat 24.43, Luk 12.39, 2Pi 3.10\n5.8 Ais 59.17, Efe 6.13-17


2 Ruodhi 20 - Holy Bible [Luo Bible 2020] - (2Ru 20)\n2 Ruodhi 20\nE ndalogo Hezekia nobedo matuo kendo nohewore. Janabi Isaya wuod Amoz nodhi ire mowachone niya, “Ma e gima Jehova Nyasaye wacho: Los weche mag dalani maber nikech ndaloni mar tho ochopo kendo ok inichangi.”\nHezekia nolokore kongʼiyo kor ot mi olamo Jehova Nyasaye kama.\n“Yaye Jehova Nyasaye, parie kaka asewuotho e nyimi gi adiera kod chuny modimbore kendo asetimo gigo makare e nyim wangʼi.” Bangʼe Hezekia noywak malit.\nKane pok Isaya owuok e laru madiere wach Jehova Nyasaye nobirone mawacho niya,\n“Dhi mondo inyis Hezekia ma jatend joga ni, ‘Ma e gima Jehova Nyasaye ma Nyasach Daudi kwaru wacho: Asewinjo lemoni kendo aseneno pi wangʼi omiyo abiro changi. E odiechiengʼ mar adek kochakore sani, ibiro dhi e hekalu mar Jehova Nyasaye.\nAbiro medi ngima moromo higni apar gabich kendo abiro resi kaachiel gi dala maduongʼni e lwet ruodh Asuria. Abiro rito dala maduongʼni nikech nyinga kod nying Daudi jatichna.’ ”\nEka Isaya nowacho niya, “Swag ngʼowu.” Negitimo kamano mi gimuone kama ne bur okuodono, bangʼe nochango.\nHezekia noyudo osepenjo Isaya niya, “Ere gima biro bedona ranyisi ni Jehova Nyasaye biro changa kendo ni abiro dhi e hekalu mar Jehova Nyasaye e odiechiengʼ mar adek kochakore kawuono?”\nIsaya nodwoke niya, “Ranyisi ma Jehova Nyasaye biro timoni kuom chopo singruokne ema: Diher mondo tipo odhi nyime ondamo apar kata odog chien ondamo apar?”\nHezekia nodwoke niya, “En gima yot ahinya mondo tipo odhi nyime tielo apar, maloyo duogo chien tielo apar.”\nEka janabi Isaya noluongo Jehova Nyasaye kendo Jehova Nyasaye nomiyo tipo odok chien ondamo apar e kar raidhi mar Ahaz.\nE kindeno Marduk-Baladan wuod Baladan ruodh Babulon nooro joote ir Hezekia gi barupe kod mich nikech ne osewinjo tuone.\nHezekia norwako joote mi onyisogi gik moko duto mane nitiere utege mag keno kaka fedha, dhahabu, gik mangʼwe ngʼar kod modhi ma nengogi tek kaachiel gi kar kenone mar gige lweny duto kod gik moko duto mane yudore kuom mwandune. Onge gimoro amora mane odongʼ e ode kata e pinye mane ok onyisogi.\nEka Isaya janabi nodhi ir ruoth Hezekia mopenje niya, “Angʼo mane jogo owacho kendo negia kanye?” Hezekia nodwoke niya, “Negia e piny mabor miluongo ni Babulon.”\nJanabi nopenjo niya, “Angʼo mane gineno e odi?” Hezekia nodwoke niya, “Giseneno gik moko duto manie oda. Onge gimoro amora modongʼ e mwanduna mane ok anyisogi.”\nEka Isaya nowachone Hezekia niya, “Wach Jehova Nyasaye wacho kama:\nNdalo biro chopo adier ma gik moko duto manie odi kod gik moko duto mane kwereni osekano nyaka chil kawuono, noter Babulon. Onge gimoro amora mane odongʼ, Jehova Nyasaye owacho.\nKendo nyikwayi moko mowuok e ringri kendo rembi iwuon, noter e twech mi nolokgi wasumbini mabwoch e od ruoth mar ruodh Babulon.”\nHezekia nodwoke niya, “Wach Jehova Nyasaye misewacho ber.” Nodwoke kamano koparo niya, “Bende kwe kod rit makare nobedi e ndalo mar ngimana?”\nTo kuom gik mamoko duto mag ndalo loch Hezekia, gi gik moko duto mane otimo kod kaka ne oloso soko kod kuonde pi mokelo e dala maduongʼ, donge ondikgi e kitepe mag weche ruodhi mag Juda?\nHezekia notho moyweyo kaka kwerene kendo Manase wuode nobedo ruoth kare.\n2 Ruodhi 20:1\n2 Ruodhi 20:2\n2 Ruodhi 20:3\n2 Ruodhi 20:4\n2 Ruodhi 20:5\n2 Ruodhi 20:6\n2 Ruodhi 20:7\n2 Ruodhi 20:8\n2 Ruodhi 20:9\n2 Ruodhi 20:10\n2 Ruodhi 20:11\n2 Ruodhi 20:12\n2 Ruodhi 20:13\n2 Ruodhi 20:14\n2 Ruodhi 20:15\n2 Ruodhi 20:16\n2 Ruodhi 20:17\n2 Ruodhi 20:18\n2 Ruodhi 20:19\n2 Ruodhi 20:20\n2 Ruodhi 20:21


Bible in one year - Luo Bible 2020 - July 2\n1 Weche mag Ndalo 28:1-21\n1. Daudi noluongo jotend Israel duto mondo ochokre Jerusalem. Noluongo jotend dhoudi gi jotend migepe mag jotich ruoth, jotelo morito migepe mag jolweny alufe gi migepe mag jolweny miche, to gi jotelo morito mwandu duto kod jamni mag ruoth gi mag yawuote kaachiel gi jotelo matiyo e dala ruoth, joma roteke to gi jolweny mathuondi.\n2. Eka Ruoth Daudi nochungo kar tiende mowacho niya, “Winjauru jowetena kendo jothurwa. Ne achano e chunya mondo ager ot kaka kar yweyo mar Sandug Singruok mar Jehova Nyasaye mondo obed raten mar tiend Nyasachwa kendo ne an gi chenro mar gere.\n3. To Nyasaye nowachona ni, ‘Ok iniger ot miluonge Nyinga nikech in jalweny kendo isechwero remo.’\n4. “Kata kamano Jehova Nyasaye ma Nyasach Israel noyiera kuom anywolana mondo abed ruodh Israel manyaka chiengʼ. Noyiero Juda jatelo, to koa e dhood Juda noyiero anywolana, to kuom yawuot wuora duto, notimo ngʼwono mondo oketa ruodh Israel duto.\n5. To kuom yawuota duto ma bende Jehova Nyasaye osemiya mangʼeny, noyiero wuoda Solomon mondo obedi e kom loch mar pinyruodh Jehova Nyasaye e Israel.\n6. Nowachona niya, Wuodi Solomon e ngʼat manogerna ot gi laru mare nikech aseyiere mondo odok wuoda kendo anabed wuon-gi.\n7. Ka orito chikena gi buchena ma ok obaro mana kaka iritogi sani, to anagur lochne nyaka chiengʼ.\n8. “Omiyo achikou e nyim Israel duto kendo e nyim chokruok mar Jehova Nyasaye kendo ka Nyasachwa wacho kama: Beduru motangʼ mondo ulu chike duto mag Jehova Nyasaye ma Nyasachu mondo omi piny maberni osik maru kendo uchiwe kaka girkeni ne nyikwau nyaka chiengʼ.\n9. “To in wuoda Solomon, par Nyasach wuonu kendo ichiwri mondo itine gi chunyi duto kendo imiye paroni duto nikech Jehova Nyasaye nono chuny ji duto kendo ongʼeyo paro duto mopondo. Kidware, to iniyude, to kiweye, to enojwangʼi nyaka chiengʼ.\n10. Emomiyo par malongʼo nikech Jehova Nyasaye oseyieri mondo igerne ot kaka kama ler mar lemo. Bed motegno kendo itim tich.”\n11. Bangʼe Daudi nonyiso wuode Solomon kit gedo mar agoch hekalu, kaka onego gere, kuondege mag keno, utege mamalo, agolnige maiye kod kar timo misango.\n12. Ne omiye kit gedo duto mag laru mar hekalu mar Jehova Nyasaye to gi udi molwore kod mago mag keno mar hekalu mar Jehova Nyasaye kendo kuonde keno mag gik mopwodhi mana kaka Roho mar Nyasaye noketo e pache.\n13. Bende nomiye chike mag migepe mag jodolo kod jo-Lawi to gi tije duto mag hekalu mar Jehova Nyasaye kaachiel gi gik moko duto mitiyogo e iye.\n14. Bende nonyise pek mar dhahabu molosgo gige dhahabu monego tigo e tije mopogore opogore, to gi pek mar fedha molosgo gige fedha monego tigo tije mopogore opogore kaka:\n15. pek mar rachungi mag teyni kod techegi molos gi dhahabu, kaachiel gi pek mar rachungi mar taya ka taya gi techene, pek fedha mar rachungi mar taya ka taya gi techene molos kod fedha mana kaka moro ka moro owinjore gi tije;\n16. pek mar dhahabu mar mesa ka mesa miketoe makati mopwodhi kaachiel gi pek mar fedha mag mesni molos gi fedha;\n17. pek mar dhahabu maler milosogo uma, bakunde mag kiro pi kod njage; pek mar dhahabu mar tawo ka tawo molos gi dhahabu kod pek mar fedha mar tawo ka tawo molos gi fedha;\n18. kod pek dhahabu mopwodhi molosgo kendo mar misango miwangʼoe ubani. Bende nonyise kaka onego olos gach lweny, ma en kerubi molos gi dhahabu moyaro bwombegi kendo oumo Sandug Singruok mar Jehova Nyasaye.\n19. Daudi nowacho niya, “Magi duto manie ndiko ne ayudo kuom lwet Jehova Nyasaye mane ni kuoma, kendo nomiya winjo matut kuom chenro mar gedo.”\n20. Bangʼe Daudi nowachone Solomon niya, “Bed motegno kendo gichir kendo tim tijni. Kik ibed maluor kendo kik chunyi nyosre nikech Jehova Nyasaye ma Nyasacha nobed kodi. Ok enojwangʼi bende ok noweyi nyaka itiek tije mag hekalu mar Jehova Nyasaye.”\n21. Migepe mag jodolo kod jo-Lawi oseikore ne tije duto mag hekalu mar Jehova Nyasaye, kendo joma ochiwore molony e tije mopogore opogore oikore konyi e tije duto. Jotelo kod ji duto nowinj weche duto miwacho.\n1 Weche mag Ndalo 29:1-30\n1. Eka Ruoth Daudi nowacho ni chokruok duto niya, “Solomon wuoda ma Nyasaye oseyiero pod en rawera man-gi lony matin. To tijni en tich maduongʼ nikech ot malichni ok en mar dhano to en mar Jehova Nyasaye.\n2. Kuom mwandu duto ma aseiko ne gero hekalu mar Nyasacha ma gin dhahabu kuom tije madwaro dhahabu, gi fedha kuom tije mag fedha, gi mula kuom tije mag mula, gi nyinyo kuom tije mag nyinyo, kaachiel gi yiende kuom tije mag yiende kod oniks milosogo ot, gi kite ma kitgi opogore opogore gi kite duto mabeyo kod kite mag ombo. Magi duto aseiko mangʼeny.\n3. Ewi mago duto ma asechiwo ne hekalu mar Nyasacha achako agolo mwanduna awuon mag dhahabu kod mag fedha ne hekalu mar Nyasacha. To bende asechiwo moloyo mago ne hekalu malerni gik machalo kaka:\n4. dhahabu moa Ofir ma pekne romo kilo alufu mia achiel, fedha mopwodhi ma pekne romo kilo alufu piero ariyo gangʼwen mondo obawgo kor udi,\n5. mago notigo tije madwaro dhahabu kod fedha kod tije duto ma jotich molony dwaro timo. To koro ere ngʼat moyie mondo ochiwre ne Jehova Nyasaye kawuono?”\n6. Eka jotend anywola gi jotelo mag dhout Israel, gi jotend migepe mag jolweny alufe to gi jotend migepe mag jolweny miche kaachiel gi jotelo mochungʼne tije ruoth nochiwore mamor.\n7. Negichiwore ne tich mar hekalu mar Jehova Nyasaye ka gigolo dhahabu ma pekne romo kilo alufu mia achiel gi piero ochiko kod machielo ma pekne romo kilo piero aboro gangʼwen, gi fedha ma pekne romo kilo alufu mia adek gi piero abiriyo gabich kod mula ma pekne romo kilo alufu mia auchiel gi piero abiriyo gabich kaachiel gi nyinyo ma pekne romo kilo gana adek, alufu mia abiriyo gi piero abich.\n8. Bende joma ne ni kod kite ma nengogi tek nochiwogi e kar keno mar hekalu mar Jehova Nyasaye ka jaritgi en Jehiel ja-Gershon.\n9. Ji duto ne mor gi ilo kuom chiwo mar jotendgi nikech negichiwo gi mor kendo gi chuny achiel ni Jehova Nyasaye. Ruoth Daudi bende nomor ahinya.\n10. Daudi nopako Jehova Nyasaye e nyim riwruok mar ji duto kowacho niya, “Yaye Jehova Nyasaye ma Nyasach kwarwa Israel, duongʼ odogni ndalo duto, manyaka chiengʼ.\n11. Yaye Jehova Nyasaye, duongʼ kod teko, pak gi loch kod ber odogni, nimar gik moko duto manie polo gi piny gin magi. Yaye Jehova Nyasaye, pinyruoth en mari kendo omiyi duongʼ moloyo gik moko duto.\n12. Mwandu gi duongʼ aa kuomi; kendo in e jarit gik moko duto. E lweti nitiere teko gi nyalo mondo omi itingʼ ji malo kendo imigi teko.\n13. Koro, Nyasachwa, wadwokoni erokamano, kendo wapako nyingi maduongʼ.\n14. “An to an ngʼa, kata joga to gin ngʼa gini, mamiyo nyaka wachiw gi chuny achiel ka ma? Gik moko duto aa kuomi, kendo wasemiyi mana gima oa e lweti\n15. Wan jodak kendo joma welo e nyim wangʼi, mana kaka kwerewa nobet. Ndalowa e piny ka chalo gi tipo, kendo waonge geno.\n16. Yaye Jehova Nyasaye ma Nyasachwa, kuom gigi duto ma wasechiwo ne geroni hekalu ne Nyingi Maler, oa e lweti, kendo giduto gin magi.\n17. Angʼeyo, Nyasacha, ni inono chuny ji kendo imor gi ngʼama timbene beyo. Asechiwo gigi duto gimor kod chuny makare. To bende aseneno kuom mor ma jogi man ka osechiworenigo.\n18. Yaye Jehova Nyasaye, ma Nyasach kwerewa Ibrahim, Isaka kod Israel, mad herani osiki ei chuny jogi ndalo duto kendo imi chunygi osik kuomi.\n19. Kony Solomon wuoda osik kogeno kuomi gi chunye duto mondo orit chikeni gi dwaroni kod gima iwacho kendo mondo otim gik moko duto kaluwore gi chenro mar gedo malichni ma asechiworane.”\n20. Bangʼe Daudi nowachone chokruok duto niya, “Pakuru Jehova Nyasaye, ma Nyasachu.” Omiyo giduto negipako Jehova Nyasaye, ma Nyasach kweregi, negikulore piny auma kendo ginindo piny e nyim Jehova Nyasaye kendo e nyim ruoth Daudi.\n21. Kinyne negitimone Jehova Nyasaye misango kendo negichiwone misengini miwangʼo pep mag rwedhi alufu achiel gi imbe alufu achiel to gi nyiimbe alufu achiel kaachiel gi misango miolo piny to gi misengini mamoko mangʼeny ne jo-Israel duto.\n22. Negichiemo kendo metho gimor maduongʼ odiechiengno e nyim Jehova Nyasaye. Bangʼe negichako giketo Solomon wuod Daudi kaka ruoth, kendo ne giwire gi mo e nyim Jehova Nyasaye mondo obed ruoth, to Zadok, to nowir kaka jadolo.\n23. Omiyo Solomon nobedo e kom loch Jehova Nyasaye kaka ruoth kar Daudi wuon mare. Ne en gi gweth kendo jo-Israel nomiye luor.\n24. Jotelo kod thuondi madongo kaachiel gi yawuot Ruoth Daudi nochiwore moyie bedo e bwo loch Ruoth Solomon.\n25. Jehova Nyasaye notingʼo Solomon malo e nyim jo-Israel kendo nomiye duongʼ moloyo ruodhi duto mane osebedo e Israel motelone.\n26. Daudi wuod Jesse ne ruoth mar jo-Israel duto.\n27. Nobedo ruodh Israel duto higni piero angʼwen, higni abiriyo ne en Hebron, to higni piero adek gadek ne en Jerusalem.\n28. Nodak e ngima maber ka en-gi mwandu kod duongʼ, bangʼe notho ka hike noniangʼ moloyo. Wuode ma Solomon nobedo ruoth kare.\n29. Kaluwore gi gik moko mane Daudi otimo chakre kinde mane en ruoth nyaka giko; ondikgi e kitepe mag jonabi Samuel, Nathan kod Gad,\n30. kaachiel gi weche mamoko mag lochne kod teko, to gi gik moko mane olwore gi jo-Israel kod loch jopinje mamoko.\n67. Ne odagi hembe mag Josef, bende ne ok oyiero dhood joka Efraim,\n68. to dhood joka Juda ema ne oyiero, ee, noyiero mana Got Sayun, mane ohero.\n69. Ne ogero kare maler mar lemo, ka gode maboyo, kendo mana ka piny mane oguro nyaka chiengʼ.\n70. Ne oyiero Daudi jatichne, kendo nogole e abich rombe;\n71. nogole e tij rito rombe mokele mondo okwa joge ma nyikwa Jakobo, mondo okwa Israel girkeni mare.\n72. Kuom mano Daudi nokwayogi gi chuny makare kendo notelonegi, gi lwedo mongʼith.\n6. Ji mangʼeny wacho ni gin gihera ma adiera; to ngʼat ma ja-adiera, en ngʼa ma diyude?\n7. Ngʼat makare nigi ngima ma ok ocha; nyithinde nigi gweth bangʼe.\nTich Joote 10:24-28\n24. Odiechiengʼ moluwo mano negichopo Kaisaria, kuma Kornelio ne jorite kaachiel gi wedene kod osiepene mane oluongo.\n25. Kane Petro odonjo e ot, Kornelio noromone mi opodho e tiende kamiye duongʼ.\n26. To Petro nowachone niya, “Aa malo, an mana dhano kaka in.”\n27. Petro nowuotho kochomo ot kod Kornelio, ka giwuoyo, to kane ochopo ei ot, nonwangʼo ka ji mangʼeny ochokore rite.\n28. Nowachonegi niya, “Ungʼeyo maber ni chikwa ok oyie mondo ja-Yahudi obed e achiel kata mondo olim ngʼat moro ma ok ja-Yahudi. To Nyasaye osenyisa ni kik aluong ngʼato ni ogak kata ni ok ler.